
KLOSTERTRYKKERIET 


Fra  missionens  præsidentskab. 

Herren  siger  i  Lære  og  Pagter  58:26:  »Thi  se,  det  er  ikke 
passende,  at  jeg  giver  befaling  i  alle  ting;  thi  den,  som  skal  tvin- 
ges til  alt,  er  en  lad  og  ikke  en  klog  tjener,  hvorfor  han  ingen  be- 
lønning får,«  og  58:29 — 33:  »Men  den,  der  ikke  gor  noget,  før- 
end det  bliver  ham  befalet  og  desuden  modtager  befalingen  med 
tvivlende  hjerte,  og  er  sen  til  at  udføre  den,  er  under  fordøm- 
melse. Hvem  er  jeg,  som  skabte  mennesket,  siger  Herren,  at  jeg 
skulle  holde  den,  der  ikke  adlyder  mine  befalinger,  uskyldig? 
Hvem  er  jeg,  siger  Herren,  som  har  lovet  og  ikke  holdt  det? 
Jeg  befaler,  og  menneskene  adlyder  ikke,  jeg  tilbagekalder,  og 
de  modtager  ikke  velsignelsen.  Men  da  siger  de  i  deres  hjerte: 
Dette  er  ikke  Herrens  va^rk,  thi  hans  forjættelser  er  ikke  blevet 
opfyldt.  Men  ve  sådanne,  thi  deres  Ion  venter  dem  nedefra  og 
ikke  ovenfra.« 

Da  Apostel  Adam  S.  Bennion  talte  til  præstedømmet  i  Køben- 
havn, fortalte  han  om  Præsident  David  O.  McKays  rejse  verden 
rundt  i  et  helt  år,  mere  end  70,000  kilometer,  og  lidt  om  alt  det 
arbejde,  Præsident  MeKay  udfører.  Han  nævnte,  at  mange  gange 
var  Præsidentens  bil  ved  kontoret  kl.  7  om  morgenen,  og  den 
var  endnu  ved  kontoret  kl.  19.  Han  fortalte  om  de  mangfoldige 
pligter,  der  påhviler  Præsidenten,  og  så  fortalte  han  os,  at  en 
aften  kom  han  ind  på  Præsident  McKays  kontor  og  sagde  til 
Præsidenten:  »Hvordan  kan  du  holde  til  at  udføre  alt  det,  du 
gør?« 

Præsident  David  O.  MeKay  svarede :  »Jeg  kan  vise  dig  hvor- 
dan.« Og  så  slog  han  op  i  Lære  og  Pagter  84:33:  »Thi  de,  der 
er  trofaste  og  får  disse  to  præstedømmer,  hvorom  jeg  har  talt, 
og  som  ærer  deres  kaldelse,  bliver  helliggjort  ved  Ånden  til  de- 
res legemers  fornyelse.«  Og  så  sagde  han:  »Det  er  derfor,  jeg 
kan  gøre  det.« 

Det  er  en  vejviser  for  enhver  af  os.  Jeg  håber,  at  vi  kan  folge 
det  eksempel,  som  vore  ledere  viser  os. 

Holger  P.  Petersen,  Missionspræsident. 

Apostel  Bennions  tale 

i   København  søndag  den  24.  juni  1956 

Mine  kære  sø&kende  og  venner!  Dette  har  været  en  vidunderlig  dag. 
Som  søster  Bennion  har  sagt,  slutter  den  en  af  de  bedste  uger  i  vort 
liv.  I  hilste  os  sidste  mandag,  og  hvert  eneste  sted,  hvor  vi  har  væ- 
ret, har  folk  været  så  venlige  imod  os.  Jeg  tager  et  par  sætninger  med 
mig  hjem  til  Amerika,  hl.  a.  »Klump  i  halsen«.  Jeg  kan  meget  bedre 
lide  det  danske  ord  klump  end  det  engelske  »lump«.  -  -  Dagen  be- 
gyndte, >da  vi  ankom  til  Kobenhavns  lufthavn,  det  var  vidunderligt  at  se 
denne  dag  derude  i  den  smukke  lufthavn.  Jeg  har  haft  det  privilegium 
at  være  til  søndagsskole,  hvor  jeg  var  sammen  med  en  stor  gruppe 
unge  mennesker,  og  hele  eftermiddagen  har  vi  været  sammen  med 
missionærerne.  Jeg  har  været  til  mange  moder  i  mit  liv,  men  jeg  har 
aldrig  nogensinde  været  til  et  mode  med  en  bedre  ånd,  end  der  var 
til  dette  møde  i  dag.  Jeg  onsker,  at  I  alle  kunne  have  været  der,  I  ville 
da  kende  den  magt,  Guds  Ånd,  som  bor  i  himlen.  Det  var  et  rigt  vid- 
nesbyrd. Derefter  havde  vi  et  mode  med  jeres  funktionærer,  og  jeg 
var  meget  glad  for  at  være  hos  dem,  og  nu  i  aften  har  I  fyldt  denne 
kirkesal.  Det  vil  være  mit  sidste  møde  i  Danmark;  jeg  bringer  hilse- 
ner fra  Præsident  David  O.  Mc.  Kay,  og  i  dette  sidste  møde  giver  jeg 
jer  hans  velsignelser. 

Lige  siden  vi  ankom  til  Europa  for  10  uger  siden,  har  vi  været 
sammen  med  vidunderlige  grupper  ligesom  denne,  og  lige  meget  hvor 
vi  har  været,  er  der  blevet  stillet  os  de  samme  spørgsmål:  »Hvad  er 
det  jeres  kirke  står  for?«  —  »Hvorfor  sender  I  missionærer  ud  i  ver- 
den?« og  »Hvad  kan  jeres  kirke  give  verden?«  Alle  disse  spørgsmål 
har  inspireret  mig  til  i  aften  at  tale  om:  »Hvad  har  Mormonkirken  at 
give  til  verden?«  Det  er  et  ganske  almindeligt  spørgsmål,  men  jeg  si- 
ger jer,  det  er  lige  så  vigtigt  som  et  menneskes  evige  liv.  Men  over 
hele  verden  hersker  der  den  mening:  »Vi  kan  klare  os  uden  religion« 
eller  »Alle  religioner  er  næsten  det  samme,  de  leder  alle  samme  sted 
hen«.  Men  lad  os  tage  en  mand,  som  siger:  »Det  betyder  intet,  hvil- 
ken religion  jeg  tilhorer«.  Lad  os  holde  os  til  denne  almindelige  lo- 
gik og  sige:  »Jeg  ønsker  en  kone,  men  jeg  bekymrer  mig  ikke  om, 
hvem  hun  er,  de  er  alle  de  samme,  de  er  alle  kvinder,  en  hvilken  som 
helst  er  god  nok  for  mig«.  Jeg  ville  gerne  mode  den  mand,  som  siger 
dette.  Jeg  kender  tusinder  af  mænd,  som  siger  til  mig:  »Du  skulle 
se  min  kone,  hun  er  vidunderlig,  hun  er  den  kønneste  i  hele  verden, 
fordi  jeg  har  valgt  hende.«  Han  bør  føle  det  på  denne  måde,  vi  ville 
ikke  kunne  lide  ham,  hvis  han  ikke  gjorde  det.  Der  er  nogle  som  si- 
ger, at  vi  kun  gor  tre  store  valg  her  i  livet.  Vi  er  fodt  ind  i  verden,  vi 
er  ikke  bare  kommet  her,  vi  har  ikke  ret  meget  at  sige  angående  vore 
forfædre.  Der  er  nogle  som  siger,  at  hvis  en  mand  vil  have  succes, 
må  han  være  omhyggelig  med,  hvilke  bedsteforældre,  han  vælger  sig. 

Kan  I  forstå  det  på  dansk?  Tre  eller  fire  sætninger  vil  jeg  tage  med 
mig  hjem.  »Kan  De  forstå  mig«,  »Klump  i  halsen«,  »punkt  1,  punkt  2, 
punkt  3,  punkt  4«! 

Jeg  ønsker  at  give  jer  fire  punkter  i  aften.  Der  er  ikke  tid  til  at 
udlægge  den  tanke,  men  det  store  valg,  der  er  overladt  mændene  at 
tage  er  valget  af  en  livsledsager.  Manden  tror  i  sin  stolthed,  at  det 
er  ham,  der  vælger,  men  jeg  er  gammel  nok  til  at  vide,  hvem  det  er, 
der  vælger!  Stærke  mænd  går  og  tænker  »hvem,  hvor  og  hvordan«, 
og  et  par  øjne  blinker  til  ham,  og  han  synker.  Vi  vælger  vor  egen 
karriere,  vi  vælger  det  arbejde,  hvorigennem  vi  kan  have  vort  leve- 
brød. Jeg  er  kommet  her  i  aften,  fordi  jeg  tror,  at  en  mand  har  det 
privilegium  selv  at  vælge  den  kirke,  han  ønsker  at  tilhøre  og  selv 
vælge  den  himmel,  han  ønsker  at  komme  i.  Vi  kan  ikke  betragte  alle 
kirker  i  aften,  lige  meget  hvor  gerne  jeg  end  ville.  Men  jeg  ønsker  at 
sige  til  jer  i  aften,  der  er  vidunderlige  folk  i  alle  kirker,  de  er  alle 
Guds  børn,  de  er  alle  vore  brødre,  og  vi  ønsker,  at  det  må  gå  dem 
godt.  Men  i  aften  ønsker  jeg,  at  vi  skal  betragte  denne  nye  gengivne 
kirke.  Der  er  mange,  der  spørger  mig:  »Er  din  kirke  kristen?«  Dette 
spørgsmål  kan  kun  stilles  af  dem,  som  slet  ikke  kender  vor  kirke.  Jeg 
siger  ydmygt,  uden  at  støde  nogen  og  uden  nogen  fornægtelse  af  alle 
de  kirker,  som  jeg  kender,  at  Mormonkirken  er  den  mest  kristne  kirke, 
og  jeg  ønsker  at  fortælle  jer,  hvorfor  jeg  tror  dette.  I  sammenligning 
med  det  mønster  som  jeg  har  brugt  hele  ugen  vil  jeg  give  jer  fire 
punkter.  Punkt  1 :  (jeg  kan  så  godt  lide  det,  at  jeg  vil  gøre  det  til  møn- 
steret i  aften,  det  gør  det  simpelt).  Når  jeg  kommer  til  punkt  2,  så  ved 
I,  at  jeg  er  halv  færdig,  og  når  jeg  kommer  til  punkt  3  har  I  håb 
for  så  er  der  kun  et  tilbage! 

Punkt  1.  Hvad  giver  Mormonkirken  til  verden?  Den  giver  et  nyt 
vidnesbyrd  om  Jesus  Kristus.  Jeg  har  haft  en  dejlig  oplevelse  de 
sidste  par  uger.  Hele  mit  liv  har  jeg  ønsket  at  komme  til  Jerusalem. 
Jeg  ønskede  at  gå  på  de  steder,  der  er  hellige,  og  jeg  har  haft  det  pri- 
vilegium at  tilbringe  4  dage  i  Jerusalem,  og  jeg  ville  ønske,  at  jeg 
havde  haft  flere.  Vi  kørte  ned  til  Betlehem.  Det  er  vidunderligt  at 
stå  der,  hvor  det  største  menneske,  der  er  født  til  verden,  har  boet. 
Der  var  ingen  plads  i  herberget,  så  hans  forældre  måtte  bo  i  en 
stald.  Ingen  ved  nøjagtig  hvordan  stalden  var,  måske  har  det  kun  væ- 
ret en  grav,  men  i  hvert  fald  var  det  ringe.  I  modre  vil  sikkert  have 
kunnet  forstå  dette.  Kristus  var  født  langt  hjemme  fra,  ikke  på  et 
hospital,  bare  langt  hjemme  fra.  Det  var  problem  nok,  hvis  han  havde 
haft  et  godt  hjem,  men  der  var  ikke  plads  i  herberget  for  ham.  Man 
har  afmærket  det  sted,  hvor  Jesus  blev  født,  og  på  den  anden  side 
stalden  står  krybben.  Jeg  henviste  i  morges  til,  hvad  der  skete  i  Je- 
rusalem, intet  er  som  det  engang  har  været,  dengang  pøbelhoben 
ville  have  Jesu  liv,  den  samme  pøbelhob,  som  også  sagde:  »Hans  blod 
bliver  på  vore  hoveder  og  på  vore  børns  hoveder«.  I  kan  ikke  gå 
igennem  Jerusalems  gader  uden  at  forstå,  at  dette  er  gået  i  opfyldelse. 
Da  jeg  gik  over  markedspladsen,  undrede  jeg  mig  over,  hvordan  Jesus 

kunne  komme  tilbage  igen  til  delte  sted.  Vi  var  også  i  Nasaret  og  i 
Galilæa,  og  det  var  vidunderligt  at  gå,  hvor  han  har  gået. 

En  anden  ting,  som  også  har  gjort  stort  indtryk  på  mig,  er  at  se  de 
smukke  kirker  over  hele  Europa,  som  er  blevet  bygget  i  hans  navn. 
Jeg  er  bevæget  ved  den  tanke,  at  næsten  i  alle  byerne  er  korset  sym- 
bolet på  Jesus.  Jeg  onskcr  ikke  at  kritisere  på  nogen  måde,  jeg 
er  taknemmelig  for,  hvad  han  gjorde  for  os,  da  han  hang  på  korset. 
I  sporger,  hvad  Mormonkirken  giver  til  verden  i  dag.  Den  giver  jer 
ikke  et  kors,  den  bringer  jer  den  opstandne  og  levende  Jesus.  Hvis 
mormonerne  ikke  kan  give  jer  andet,  så  tror  jeg,  at  dette  er  nok  til 
hvert  eneste  menneske,  der  tilfulde  forstår  Kirken.  Jeg  ønsker  ikke 
at  gentage  denne  historie  i  aften,  men  når  I  sporger  om  grundprincip- 
perne i  denne  kirke,  så  find  en  anden  kirke,  der  tror,  at  Jesus  er 
kommet  tilbage  til  jorden.  Hvad  de  tror  om  mormonismen  er,  at  det 
er  en  mands  kirke,  men  det  er  hverken  en  mands  kirke  eller  Joseph 
Smiths  kirke  eller  Brigham  Youngs  kirke.  Læs  det  130.  afsnit  i  Lære 
og  Pagter.  Det  er  Jesu  Kristi  Kirke  af  Sidste  Dages  Hellige.  Mormon- 
kirken  står  eller  falder  med  det  budskab,  der  er  kommet  i  denne  gene- 
ration, at  Gud  Faderen  og  Jesus  Kristus  er  personlige  væsener,  som 
er  kommet  tilbage  til  jorden  og  har  åbenbaret  sig  og  gengivet  Jesu 
Kristi  evangelium  i  dets  fuldkommenhed. 

I  de  sidste  år  har  jeg  været  over  hele  Amerika  og  besøgt  de  store 
universiteter  sammen  .med  ni  præster,  og  det  samme  spørgsmål  er 
altid  blevet  stillet  mig:  »Hvad  er  din  opfattelse  af  Gud  Faderen  og 
Jesus  Kristus?«  Jeg  giver  jer  dette  vidnesbyrd,  at  ved  alle  disse  besøg 
på  universiteterne  har  den,  som  har  repræsenteret  mormonerne  stået 
alene  og  fortalt,  at  Jesus  Kristus  og  Gud  er  levende  væsener.  En  af 
disse  mænd  sagde  til  mig:  »Mr.  Bennion,  De  vil  da  ikke  fortælle  mig, 
at  De  tror,  at  Gud  er  levende?  Han  kunne  ikke  have  en  søn,  hvordan 
kunne  han  præsidere  over  alle  skabninger  på  jorden,  når  I  gør  ham 
til  en  person.«  Jeg  spurgte  denne  mand  om  hans  opfattelse  af  Gud 
Faderen  og  Jesus  Kristus,  og  han  svarede:  »Han  er  af  meget  stort  om- 
fang, han  fylder  hele  universet,  han  er  allestedsnærværende,  men  der  er 
ingen  steder  man  kan  se  ham«.  Jeg  spurgte  ham:  »Hvordan  beder  du  til 
en  sådan  Gud?«  Han  svarede:  »Ærligt  talt  det  gør  jeg  ikke«.  Jeg  sagde: 
»Tak,  jeg  kunne  heller  ikke  bede  til  en  sådan  Gud.« 

Jeg  ønsker  at  sige  to  ting  angående  Guds  personlighed.  Jeg  kan  ikke 
tænke  på  noget  mere  vidunderligt  end,  at  det  største  menneske,  jeg 
nogensinde  har  kendt,  har  udviklet  sig  til  dette  tværs  igennem  for- 
hindring af  tiderne.  Han  er  uforståelig  og  almægtig,  men  en  personlig- 
hed. Det  er  min  opfattelse  af  Gud,  og  jeg  ønsker,  at  I  kan  finde  et 
bedre  bevis  og  en  bedre  forståelse,  og  som  jeg  sagde  til  disse  mænd: 
»Jeg  kan  bede  til  min  Gud,  og  han  kan  høre  mig.  Jeres  problem  er, 
at  I  ikke  kan  tro,  at  en  mand  kan  høre  alt  på  een  gang.«  Jeres  tanke 
er,  at  jeres  konge  kan  blive  hørt  over  hele  verden  i  aften.  Han  er  en 
mand,  der  kan  gøre  dette  takket  være  radio  og  fjernsyn;  men  når 
han  kan  gøre  dette,  hvad  kan  Gud  så  ikke  gøre?  Sidste  gang  jeg  be- 

søgte  Elektrisk  Kompagni,  arbejdede  de  på  en  ny  idé,  der  gik  ud  på, 
at  man  kan  sidde  på  et  kontor  i  New  York  og  sende  toner  rundt  i  hele 
verden.  Nu  forsøger  de  at  finde  ud  af,  hvorledes  de  fra  forskellige 
steder  i  verden  kan  bringe  alle  stemmerne  ind  til  eet  sted. 

Jeg  har  aldrig  talt  til  en  forsamling  ligesom  denne,  men  jeg  ved, 
at  jeg  står  heroppe,  og  at  I  kan  høre  mig  over  det  hele.  Jeg  ville  øn- 
ske, at  jeg  en  dag  kunne  sidde  og  høre  jer  alle  fortælle  mig,  hvad  i 
har  i  jeres  tanker.  Søster  Bennion  siger:  »Hvis  den  dag  nogensinde 
kommer,  vil  jeg  holde  op  med  at  tale.«  Jeg  ved  ikke,  om  vi  kan  gøre 
dette  eller  ej,  men  det  er  interessant  at  tale  om,  at  vi  sætter  begræns- 
ninger på  et  menneske,  og  vi  sætter  begrænsninger  på  en  Gud,  kun 
fordi  vi  tror  på  ham  i  vor  egen  begrænsning.  Hvad  giver  min  Kirke 
til  verden  i  dag?  Et  nyt  vidnesbyrd,  at  Jesus  stadig  lever,  og  står  ved 
Guds  højre  hånd  og  er  en  personlighed,  og  jeg  anbefaler  jer  dette  for 
jeres  egen  skyld.  Det  er  ganske  naturligt,  at  han  leder  og  styrer  men- 
neskene, og  at  han  besvarer  bønner. 

Mormonismen  giver  en  anden  vidunderlig  ting  til  verden,  en  vid- 
underlig historie  om  vort  folk.  Når  jeg  kommer  hjem  igen,  vil  jeg 
læse  lidt  mere  om  Danmarks  historie.  Jeg  holder  af  at  læse  om  jeres 
mod,  hver  eneste  dansker  kan  være  stolt  af  sit  hjemland,  såvel  som 
enhver  amerikaner  skulle  være  stolt  over  sit  lands  historie.  Jeg  kom- 
mer her  i  aften  for  at  give  jer  det  vidnesbyrd,  at  mormonernes  hi- 
storie fordrer  en  plads  ved  siden  af  en  hvilken  som  helst  historie, 
der  er  skrevet  i  verden.  Jeg  siger  det  ydmygt,  jeg  er  stolt  af  mine  for- 
fædre. Mine  bedsteforældre  var  midt  i  det  hele,  og  det  ville  tage 
hele  aftenen  at  fortælle  det,  men  jeg  ønsker  at  foreslå  noget.  Når  I  en 
dag  bliver  forfulgt,  eller  når  I  må  kæmpe  for  friheden,  beder  jeg  jer 
kaste  et  blik  på  mormonernes  historie,  som  begyndte  med  en  drengs 
syn.  Denne  dreng  blev  myrdet,  da  han  var  30  år  gammel,  men  her- 
med slutter  historien  ikke,  lad  os  følge  den  vest  på  med  en  stor  for- 
samling, og  for  mig  er  det  en  meget  interessant  historie,  der  var  en 
magt,  der  ledte  disse  mennesker  vest  på  hele  tiden.  Hvis  I  nogensinde 
kommer  til  Amerika,  vil  I  finde  ud  af,  at  pionerernes  vognspor  var 
1.300  mil.  Hvis  I  har  flyttet  1.300  mil,  kunne  jeg  godt  lide  at  vide, 
hvor  I  tog  hen.  Jeg  foreslår,  at  I  ikke  drager  mod  vest,  for  jeg  har 
været  i  Esbjerg,  og  der  er  ikke  1.300  mil  dertil,  og  det  er  så  langt, 
som  man  kan  komme  vest  på!  Hvis  I  kører  mod  nord,  kan  I  komme 
noget  længere,  men  alligevel  ikke  1.300  mil.  Dagen  bliver  så  lang,  når 
man  ikke  får  tid  til  at  sove  efter  1.300  mil.  Men  det  var  ikke  bare  de 
1.300  mil,  disse  mennesker  var  drevet  bort  fra  deres  hjem.  Jeg  har 
været  i  Jackson  County  og  Missouri,  det  er  blot  et  sted  på  landkortet, 
men  de  blev  drevet  bort  derfra  og  flyttede  tilbage  til  Illinois,  hvor 
venlige  mennesker  bød  dem  velkommen,  men  de  kom  snart  i  vanske- 
ligheder igen.  Det  er  mæærkeligt,  men  fordi  Joseph  Smith  havde  set 
et  himmelsk  sendebud,  blev  han  forfulgt  og  til  sidst  myrdet,  og  de 
hellige  blev  bedt  om  at  rejse  bort  fra  Illinois.  Det  var  i  februar  måned, 
og  de  bad  derfor  om  at  få  lov  til  at  vente  til  foråret  kom,  så  havde 

de  lidt  mere  tid  til  at  få  deres  få  ejendele  solgt,  og  så  var  det  ikke 
længere  så  koldt,  men  dertil  blev  der  svaret  nej,  de  skulle  flytte  med 
det  samme,  ellers  ville  de  blive  odelagt,  og  jeg  er  sikker  på,  at  gouver- 
nøren  »mente,  hvad  han  sagde,  for  han  kaldte  hæren  sammen  og  gav 
den  ordre  til  at  mormonerne  skulle  rejse  øjeblikkelig,  ellers  skulle 
de  slås  ihjel.  Jeg  ville  ønske,  at  I  kunne  se  det  billede  af  februar  184G. 
Det  var  så  koldt,  at  Missisippifloden  var  frosset  til.  Jeg  har  stået 
oppe  på  bredden  af  Missisippifloden,  hvorfra  de  skulle  sejle,  og  flo- 
den er  på  dette  sted  meget  bred,  og  der  var  sagt  til  dem,  at  de  skulle 
rejse  øjeblikkeligt.  Jeg  giver  jer  denne  beretning  om  en  familie:  Man- 
den var  i  Europa  på  mission,  ligesom  de  missionærer,  der  er  her  i 
aften,  og  konen  fik  at  vide,  at  hun  skulle  rejse  med  det  samme.  Hun 
samlede  sine  børn  og  de  ejendele,  som  hun  kunne  tage  med  sig,  solgte 
et  to-etagers  hus  for  en  vogn  og  et  spand  okser  og  startede  så  vest 
på,  1.300  mil.  Forestil  jer,  hvorledes  hun  rejste  over  Missisippifloden 
på  isen,  gik  op  på  Vestbredden  i  Iowa,  kører  300  mil  gennem  alt  det 
mudder  og  den  storm,  der  er  om  vinteren,  og  ikke  på  en  landevej  og 
heller  ikke  ude  på  hovedvejene,  men  igennem  mudder  i  en  vogn,  der 
er  trukket  af  to  okser.  Kan  I  forstå,  hvad  det  betyder,  foretrække  en 
lille  gammel  vogn,  skaffe  jer  et  par  heste  og  starte  på  så  lang  en  rejse 
med  sne  hver  eneste  aften  og  have  jeres  naboer  til  at  komme  til  jeres 
telt  og  holde  deres  spande  ud  for  at  samle  regnvandet,  så  det  ikke 
skulle  falde  på  de  børn,  som  netop  var  født  den  aften.  Drag  afsted 
de  mange  mil,  og  tæl  de  venner,  som  I  har  mistet.  600  er  begravet 
på  en  lille  kirkegård  på  bredden  ved  Missourifloden.  Men  dette  var 
ikke  nok,  igen  måtte  de  flygte  og  rejse  1.000  mil  med  deres  pioner- 
vogne og  okser.  Jeg  kan  flyve  denne  afstand  på  et  par  timer  og  køre 
med  tog  på  2  dage  og  meget  komfortabelt  i  bil  på  3  dage,  men  det 
tog  110  dage.  Har  I  nogensinde  tænkt  på  at  slå  lejr  110  nætter  om- 
ringet af  indianere  og  med  frygt  for  de  store  bisonokser,  ingen  veje, 
ingen  broer,  ingen  afløb.  Min  bedstefader  på  min  moders  side  var 
med  i  denne  gruppe.  Han  kørte  frem  og  tilbage  som  vognmand  som- 
mer og  vinter  de  1000  mil.  Da  de  så  landede  i  en  ørken,  sagde  Brig- 
ham Young  efter  alle  deres  vanskeligheder:  »Vi  vil  gå  så  langt,  at 
ingen  vil  forfølge  os,  og  vi  vil  finde  et  sted  så  ugæstfrit,  at  der  ikke 
er  nogle  andre,  der  vil  ønske  det  end  os.«  Det  var  Salt  Lakedalen, 
og  de  har  samlet  sig  der,  og  nu  er  Kirkens  medlemmer  ca.  1%  mill. 

3  kvinder  gjorde  den  første  rejse  med,  det  må  have  været  hårdt. 
Der  var  en  af  dem,  der  sagde:  »Jeg  stod  tidligt  op  en  morgen  for  at 
lave  morgenmad,  men  kunne  ikke  fordi  vinden  blæste  ilden  ud.«  En 
mand  stod  op  kl.  5  om  morgenen  og  sagde,  at  han  havde  haft  den 
bedste  søvn  i  mange  uger.  Han  havde  sovet  på  en  kuffert,  og  hans 
ryg  føltes  som  om  den  var  brækket,  og  han  sagde,  at  den  nat  lærte 
han,  at  den  del  af  tæppet,  der  holder  jer  varm,  er  det  stykke,  der 
hænger  udenfor,  og  han  sagde,  jeg  havde  ikke  noget  af  det!  For  mig  er 
det  en  stor  historie.  Jeg  tror,  den  går  sammen  med  Plymouth,  jeg  tror, 
at  den  går  sammen  med  New  England,  ja  endog  med  Israels  historie. 

Hvad  giver  Mormonkirken  til  verden  i  dag?  Den  giver  også  en 
iredie  ting.  En  stor  religiøs  litteratur.  Er  der  nogen  af  jer,  der  er  in- 
teresseret i  mormonernes  historie,  så  anbefaler  jeg  jer  at  læse  Mor- 
mons Bog  og  Lære  og  Pagter,  en  bog  om  ny  åbenbaring.  Jeg  foreslog 
til  en  klasse  her  i  dag,  at  hvis  I  kun  har  1  time  at  læse  om  dagen, 
så  slå  op  i  Mormons  Bog;  hvis  I  kender  en  af  vore  missionærer,  lån 
hans  bog,  men  begynd  ikke  ved  begyndelsen  denne  gang.  Lad  ham 
finde  3.  Nephi  og  begynd  ved  det  11.  kap.,  og  læs  så,  hvordan  Kri- 
stus administrerede  til  dem  på  det  amerikanske  fastland,  efter  at 
han  var  korsfæstet,  og  efter  at  han  var  opstået.  I  spørger,  hvad  giver 
mormonismen  til  verden  i  dag?  Den  fortæller  os  angående  Kristi  be- 
søg på  det  amerikanske  fastland,  efter  at  han  var  opstået,  og  så  vidt 
jeg  ved,  er  det  den  eneste  kirkelige  litteratur,  der  gør  det.  Jeg  anbe- 
faler den  til  jer  som  en  god  bog.  Hvis  I  ønsker  at  læse  1  time  om  da- 
gen lad  mig  henvise  jer  til  Lære  og  Pagter,  læs  3  eller  4  af  de  åben- 
baringer, der  blev  givet  til  Joseph  Smith.  Læs  de  åbenbaringer,  og  I 
vil  komme  til  den  overbevisning,  at  ingen  ulærd  mand  kunne  af  egen 
magt  skrive  sådanne  afsnit  som  84-88-93-76-121.  Der  er  andre  vid- 
underlige afsnit,  men  jeg  anbefaler  disse  afsnit  til  jer,  som  jeg  gjorde 
til  mændene  på  Michigan  universitetet.  Jeg  anbefaler  jer  at  tænke 
på,  at  i  stedet  for  at  skændes  om  det,  er  det  bedre  at  prøve  det.  I 
siger  til  mig,  at  jeres  kone  er  en  god  kok.  Jeg  bryder  mig  ikke  om 
jeres  argument,  lad  mig  smage  et  stykke  af  hendes  kage  eller  et  stykke 
af  hendes  hvedebrød.  Det  er  måden,  hvorpå  vi  kan  finde  beviser. 
Prøv  det.  Mormons  Bog  —  Lære  og  Pagter,  læs  dem  med  god  for- 
ståelse og  et  oprigtigt  og  åbent  hjerte  og  se,  hvad  I  tænker  angående 
Joseph  Smith.  I  er  en  vidunderlig  forsamling;  mange  tak.  Det  mest 
vidunderlige  ved  jer  er,  at  I  ser  ud,  som  om  I  hører  efter;  det  har 
været  dejligt  at  være  sammen  med  jer. 

Punkt  4.  Kan  I  tåle  et  punkt  til?  Jeg  håber  det,  for  jeg  ønsker  at 
give  jer  et  fjerde  punkt.  Jeg  kalder  det  for  et  opretholdende  broder- 
skab. Engang  imellem  finder  vi  en  god  mand  eller  kvinde,  som  si- 
ger: Ja,  jeg  er  meget  interesseret  i  jeres  Kirke,  men  jeg  har  alle  mine 
venner,  og  hvis  jeg  tilslutter  mig  jeres  kirke,  vil  jeg  miste  alle  disse 
venner;  faktisk  tror  jeg  ikke,  at  det  vil  gå  på  denne  måde,  men  hvis 
I  mister  dem,  kan  jeg  love  jer,  at  I  vil  finde  nogle  af  de  bedste  ven- 
ner, I  nogensinde  har  haft.  Hvis  en  mormon  er  en  god  mormon,  så 
er  han  en  god  ven,  og  han  er  en  god  næste.  Han  betaler  sin  gæld,  han 
lever  hæderligt,  men  lige  så  vel  som  nogen  anden  forsamling  er  vi 
ikke  fuldkomne,  og  det  er  ikke  os  alle,  der  lever  op  til  Kirkens  stan- 
darder. Der  findes  mennesker,  der  elsker  at  samle  de  æbler  op,  der 
falder  ned  fra  træerne,  fordi  der  var  orm  i  dem,  og  idet  de  løfter  de 
ormædte  æbler  op,  siger  de,  at  det  er  en  frygtelig  plantage.  Gud  forbyde, 
at  jeg  nogensinde  skulle  finde  de  få  fra,  som  ikke  lever  op  til  det, 
de  skulle,  og  derud  fra  dømme  hele  den  institution,  de  tilhører.  Det 
forekommer  mig  meget  uretfærdigt  og  meget  urigtigt. 

Men  jeg  giver  jer  det  vidnesbyrd  her  i  aften,  at  hvis  I  vil  se  igennem 
mormonismen,  så  se  på  dem  allesammen.  Mændene  er  ærlige  mænd, 
og  kvinderne  er  vidunderlige  kvinder,  lige  meget  hvad  der  er  skrevet 
om  dem  i  historien,  kender  jeg  ingen  forsamling  i  hele  verden,  der 
respekterer  deres  kvinder  mere.  Zions  mødre  har  alle  de  bedste  kvin- 
ders moderlige  instinkter.  Jeg  rejser  hver  eneste  uge  til  forskellige 
steder  i  verden  og  besøger  folk  i  kirken,  og  jeg  siger  det  ydmygt,  men 
ærligt,  I  kan  ikke  finde  finere  mødre  end  mormonmødrene.  Hvis  I 
øn&ker  at  sætte  dom  over  mormonerne,  tag  hundrede  unge  mænd, 
som  er  vore  missionærer  i  Danmark,  og  følg  efter  dem,  ikke  bare  om 
dagen,  men  når  de  er  sig  selv,  og  jeg  giver  jer  dette  vidnesbyrd,  at 
I  vil  finde  unge  mennesker  af  renhed,  af  ære  og  af  kyskhed.  Mor- 
monernes hjem  byder  deres  sønner,  at  de  skal  leve  så  rene  som  de 
piger,  de  en  dag  ønsker  skal  være  deres  børns  moder.  I  Mormonkir- 
ken er  der,  når  man  retter  sig  efter  kirkens  bud,  ingen  fattige  per- 
soner, som  lider  nød.  Der  er  ingen  mænd  eller  kvinder,  der  behøver 
at  lide  noget  på  deres  gamle  dage,  fordi  de  mangler  noget.  Der  er 
ingen,  der  behøver  at  komme  i  vanskeligheder,  for  man  har  lov  til 
at  få  hjælp  af  brødrene,  og  man  får  det. 

Det  er  en  ganske  kort  beretning  om,  hvad  Mormonkirken  giver  til 
verden  i  dag,  og  jeg  siger  dette  til  jer  ærligt  og  oprigtigt.  Det  har 
været  vidunderligt  at  være  hos  jer.  Denne  rejse  til  Danmark,  som  vi 
har  set  hen  til,  har  overgået  alt,  hvad  vi  havde  håbet.  Vi  har  fundet 
et  stort  land  med  et  folk,  som  er  meget  flittigt,  og  som  bygger  på  en 
fin  civilisation.  Et  folk  som  er  meget  gæstfrit  og  meget  venligt  i 
vor  Kirke  og  uden  for  Kirken. 

Må  Gud  velsigne  jer  og  lade  jer  få  fremgang,  at  han  en  dag  må 
samle  os  allesammen  hjem,  når  vi  er  kloge  nok  og  store  nok  til  at 
række  vor  hånd  ud  til  forlig  imellem  mennesker;  indtil  den  dag  må 
den  himmelske  fred  være  i  jeres  hjerter.  Vi  skal  rejse  over  et  stort 
hav,  men  vi  skal  aldrig  komme  så  langt  bort  fra  Danmark,  at  vi  glem- 
mer jer,  vore  hjerter  og  tanker  vil  være  med  jer  altid  og  ligeså  vore 
velsignelser  i  Jesu  Kristi  navn.  Amen. 


Flygt  fra  de  venner,  som  smigrer  dig.  Tirso  de  Molina. 

Den  har  ikke  levet  ilde,  som  har  levet  og  er  død  ubemærket. 

Horats. 

Jo  større  forstand,  des  kortere  tale.  Dansk  ordsprog. 

Forlang  ikke    tak,   vær    tilfreds,   hvis    du   ingen   utak   høster. 

Goethe. 

Det  er  den  højeste  dannelse  at  sige  de  største  ting  med  en  enkel  tale. 

Emerson. 

Apostel   Bennion  i  Danmark 

I  dagene  20.  til  24.  juni  havde  den  danske  mission  besøg  af  apostel 
Adam  S.  Bennion  og  hans  hustru,  og  de  besøgte  i  de  fem  dage  alle  de 
fem  distrikter  i  missionen  og  talte  ved  en  række  møder,  der  havde 
samlet  stuvende  fuldt  hus  alle  steder.  Ved  alle  møder  fungerede  ældste 
Tormod  Andersen  som  tolk,  og  gjorde  det  på  en  glimrende  måde. 

Vi  har  modtaget  følgende  referater: 

Odense:  Onsdag  den  20.  juni  havde  Odense  gren  besøg  af  apostel 
Adam  S.  Bennion  og  hans  hustru.  Kl.  18,35  var  der  funktionærmode, 
hvor  apostlen  forst  gav  udtryk  for  sin  glæde  over  at  være  i  Odense  og 
derefter  gav  instruktioner  til  lærere  og  lærerinder.  Tilstede  42. 

Aftenmødet  indledtes  med  sangen  »O,  sig  hvad  er  sandhed«  og  bon 
ved  distriktspræsident  Erik  Andersen.  Aftenens  første  taler  var  mis- 
sionspræsident  Holger  P.  Petersen,  der  bl.  a.  udtalte:  »Paulus  sagde, 
at  der  skulle  være  apostle  i  Kirken,  for  at  vi  ikke  skulle  drive  hid  og 
did,  og  vi  har  det  samme  i  dag  og  også  den  samme  myndighed«.  Sang- 
koret under  ledelse  af  ældste  A.  Leron  Johnsen  sang  »Se,  jeg  står  ved 
døren«,  hvorefter  søster  Bennion  fik  ordet  og  sagde:  »Jeg  er  lykkelig 


og  glad  for  at  være  i  Odense  og  for  den  venlighed,  jeg  har  mødt  her; 
vi  har  været  i  Europa  i  to  måneder,  og  vi  har  set  mange  vidunderlige 
ting;  ja,  vi  er  helt  forundrede.« 

Sangkoret  sang  »De  forløstes  sang«,  og  apostel  Bennion  fik  så  or- 
det og  sagde  bl.  a. :  Jeg  ville  ønske,  jeg  kunne  tale  jeres  sprog,  men 
der  er  en  ting,  som  ikke  behøver  at  oversættes,  smilet,  det  kan  for- 

tælle  meget.  Apostel  Bennion  bragte  derefter  en  hilsen  og  en  velsig- 
nelse fra  Præsident  David  O.  McKay  og  fortsatte:  Jeg  undrer  mig  me- 
get over,  hvordan  verden  ville  se  ud  uden  religion.  Vi  er  ca.  200  her, 
måske  også  venner  fra  andre  kirker,  men  det  forunderlige  er,  at  vi 
alle  er  Guds  horn,  og  en  dag  vil  gå  tilbage  til  ham.  Jeg  undskylder 
mig  ikke,  fordi  jeg  har  en  religion,  jeg  ved,  at  der  er  naturkræfter, 
men  der  står  en  Skaber  bag  alt.  Tojet  kommer  ikke  direkte  fra  fåret, 
nogle  klipper  fåret,  andre  karter  ulden  og  atter  andre  strikker  trøjen. 
Det  er  mit  vidnesbyrd,  at  der  står  en  Skaber  bag  alt,  og  når  det  er 
sådan,  er  der  en  forskel,  hvad  det  er  for  en  religion.  Hvad  har  mor- 
monerne at  give,  som  jeg  forstår  det?  Er  mormonerne  de  mest  krist- 
ne? Thi  det  er  en  gengivet  Kirke,  åbenbaret  af  Kristus,  og  med  en 
fuldstændig  organisation.  Apostel  Bennion  bar  til  slut  sit  vidnesbyrd 
og  efterlod  en  velsignelse  til  forsamlingen. 

Koret  sang  »Kom  hellige«,  og  2.  rådgiver  i  missionspræsidentskabet, 
præsident  Clarence  G.  Jensen,  sluttede  med  bon.  Tilstede  185. 

V.  J. 

Aarhus:  Apostel  Bennions  besøg  i  Aarhus  den  22.  juni  begyndte 
med  et  funktionærmøde  kl.  18,  ledet  af  distriktspræsident  Otto  Møller. 
Efter  sangen  »Da  du  styrket  fra  dit  leje«  og  bøn  ved  broder  Hyldgaard 
fra  Herning  bød  missionspræsident  Holger  P.  Petersen  velkommen  til 
apostel  Bennion  og  overgav  tiden  til  ham.  Apostel  Bennion  sagde: 
»Jeg  har  lært  mange  ting  på  dansk,  og  jeg  ville  ønske,  jeg  kunne 
blive  her  i  seks  måneder.  Danmark  er  den  femte  mission,  jeg  besøger, 
og  jeg  er  her  for  tre  ting:  I.  for  at  bære  mit  vidnesbyrd,  II:  for  at 
fortælle  folk,  at  de  bliver  lykkelige  ved  at  modtage  og  efterleve  evan- 
geliet, og  III:  for  at  lære  folk  evangeliets  grundsætninger  at  kende, 
og  jeg  siger  til  jer:  Elsk  jeres  lærergerning,  hav  kærlighed  til  den. 
Gør  jeres  undervisning  interessant,  lav  lidt  sjov,  arbejdet  skal  gøres, 
men  lad  det  gå  som  en  leg. 

En  lærer  har  to  grundsætninger  at  følge :  vær  godt  forberedt  på 
lektien,  og  giv  den,  :så  den  bliver  levende. 

Når  I  beder,  skal  I  være  klar  over  fire  ting:  til  hvem,  hvornår,  hvor- 
dan og  hvor  I  skal  bede. 

Må  Gud  velsigne  jer,  så  I  bliver  gode  lærere,  beder  jeg  i  den  største 
lærers  navn.  Amen.« 

Distriktspræsident  Otto  Møller  takkede  aposted  Bennion  for  hans 
gode  ord  til  os,  og  broder  Pedersen  fra  Horsens  sluttede  med  bøn. 
Tilstede  ialt  192. 

Om  aftenen  afholdtes  offentligt  møde  kl.  20.  Dette  møde  blev  også 
ledet  af  distriktspræsident  Otto  Møller.  Efter  sangen  »Hav  tak  for 
Profeten,  du  sendte«,  og  bøn  ved  grensforstanderen,  ældste  Henry  Lar- 
sen, Aarhus,  sang  koret  under  ledelse  af  søster  Karla  Larsen  og 
med  søster  Lilly  Jensen  som  organist,  »Gå  ind  ad  den  snævre  port«. 
Missionspræsident  Holger  P.  Petersen  bød  velkommen  til  den  store 
forsamling  og  kaldte  derefter  sin  hustru  op  for  at  sige  nogle  ord.  Der- 

efter  talte  han  selv  og  citerede  fra  Bibelen:  »Kom  og  føl  på  mig,  en 
ånd  har  jo  ikke  kød  og  ben,  som  I  ser,  at  jeg  har  det.  Og  I  skal  være 
mine  vidner,  sagde  han  til  apostlene.«  Apostlene  i  dag  er  også  vidner, 
specielt  udsendt  af  Kristus  for  at  opmuntre  og  styrke  os  i  vor  tro. 

Tiden  blev  overgivet  til  søster  Bennion,  som  talte  til  os  om  sin 
glæde  over  at  være  i  Danmark,  og  den  store  oplevelse  det  var  at  høre 
missionærernes  vidnesbyrd  (ved  et  missionærmøde  tidligere  på  da- 
gen). I  vor  Kirke  kan  vi  lære,  hvorledes  vi  skal  leve,  og  at  udtrykke 
os  i  ord.  Jeg  vil  bære  mit  vidnesbyrd:  Jeg  ved,  at  det  er  den  sande 
Kirke,  og  at  Joseph  Smith  var  en  sand  Guds  Profet. 

Søster  Karla  Larsen  sang  nu  en  solo,  »Jesus,  min  Frelser  kær«,  og 
derefter  talte  apostel  Bennion: 

»Jeg  bringer  en  hilsen  fra  Præsident  David  O.  McKay,  så  bliver  I 
interesserede,  ikke  sandt?  Hvis  jeg  siger  noget  godt,  så  er  det  mig, 
men  siger  jeg  noget  dårligt,  er  det  min  tolk.  (Forsamlingen  morede 
sig  over  apostlens  humør!)  Den  Ånd,  som  går  mellem  alle  sjæle  her- 
inde, er  ikke  handicappet  af  sprogvanskeligheder.  Jeg  vil  nu  tale  ud 
fra  Det  gamle  Testamente.  Man  har  spurgt  mig,  om  mormonerne  er 
kristne?  Derefter  spurgte  man  mig,  hvorfor  vi  sendte  missionærer  ud 
i  verden,  anser  vi  de  øvrige  trossamfund  for  at  være  hedenske?  Nej! 
Vi  ærer  og  respekterer  enhver  ærlig  tro,  men  vi  har  et  budskab  at 
bringe:  Gud  har  åbenbaret  sig  sammen  med  isin  Søn  og  har  gengivet 
det  sande  evangelium  gennem  Joseph  Smith.  Vi  tror  på  Bibelen,  både 
Det  gamle  og  Det  nye  Testamente,  men  vi  tror  også  på  Mormons  Bog, 
på  Lære  og  Pagter  samt  på  Den  Kostelige  Perle.  Disse  fire  bøger  kal- 
der vi  med  en  fællesbetegnelse:  Kirkens  standardværker. 

Mit  yndlingsskriftsted  i  5.  Mosebog  er:  »Menneskenes  ånd  er  Guds 
lys«.  Læs  i  den  8.  Salme,  når  I  kommer  hjem  i  aften.  Har  I  levende 
lys  hjemme?  Jeg  vil  gerne  tale  om  levende  lys.  Hvis  lyset  skal  være 
til  nogen  gavn,  så  skal  det  tændes.  Der  er  mange  mænd  og  kvinder 
i  verden,  der  aldrig  har  tændt  deres  lys.  Gud  ønsker,  at  vi  skal  tænde 
vore  lys,  men  vi  må  bringe  dem  til  Gud  for  at  få  dem  tændt. 

Medlemmer  af  Kirken,  venner  af  Kirken,  undersøgere,  jeg  ønsker 
at  velsigne  jer  allesammen.  For  120  år  siden  var  der  en  dreng,  der 
gik  i  mørke.  Han  bad  til  Gud,  og  Gud  gav  ham  lyset  —  evangeliet, 
som  blev  gengivet  ved  Joseph  Smith. 

Jeg  bærer  mit  vidnesbyrd  i  aften:  Det  sande  lys  fra  Gud  kom  til 
menneskene  gennem  evangeliets  gengivelse  til  Joseph  Smith.  Jeg  vil 
give  jer  to  idéer  til  at  tænde  lys  for  andre:  Punkt  1:  Hvis  lyset  skal 
lyse,  skal  det  først  tændes.  Punkt  2 :  Lys  kan  let  blæses  ud,  elektrisk 
lys  kan  man  slukke  ved  en  kontakt.  Mange  menneskers  lys  er  gået  ud, 
uden  at  de  ved  det.  Når  I  begynder  at  beklage  jer  over  jeres  næste, 
så  pas  på!  Gør  mod  andre,  hvad  I  ønsker,  de  skal  gøre  mod  jer.  Må 
Gud  velsigne  og  bevare  jer.« 

Koret  sang  til  slut  »Almagts  Gud«.  Bøn  ved  broder  Sigvald  Pedersen. 

Tilstede  231.  H.  P. 

Nadveren  og  syndsforladelse 

Af  Joseph  Fteldihg  Smith. 

Spørgsmål:  Får  man  syndsforladelse  ved  at  nyde  nadveren? 

Svar:  Syndsforladelse  kommer  ved  tro  og  oprigtig  omvendelse.  Hvis 
et  medlem  af  Kirken  har  begået  en  synd,  er  den  rette  fremgangsmåde 
omvendelse  og  et  oprigtigt  onske  om  at  rette  det  forkerte,  man  har 
gjort.  Hvis  vi  har  gjort  noget  forkert  mod  en  broder  eller  søster, 
bør  vi  gå  til  den  forurettede  part  og  tilstå  vor  synd  og  gøre  det  godt 
igen.  Hvis  det  er  en  synd  mod  Kirken,  skal  vi  tilstå  den  for  Kirken 
og  soge  tilgivelse.  Der  står  skrevet: 

»Og  om  en  mand  eller  kvinde  begår  nogen  synd,  skal  han  eller  hun 
udleveres  til  loven,  ja,  Guds  lov.  Og  om  din  broder  eller  søster  syn- 
der imod  dig,  skal  du  tage  sagen  op  mellem  jer  alene,  og  om  han  eller 
hun  bekender,  så  skal  du  lade  dig  forsone.  Og  om  de  ikke  bekender, 
skal  du  bringe  dem  for  Kirken,  ikke  for  medlemmerne,  men  for  æld- 
sterne.  Og  det  skal  ske  på  et  mode  og  ikke  for  verden.  Og  om  din 
broder  eller  søster  synder  imod  mange,  så  skal  de  tilrettevises  for 
mange.  Og  om  nogen  offentligt  forarger,  skal  de  irettesættes  offent- 
ligt, så  han  eller  hun  må  beskæmmes.  Og  om  han  eller  hun  ikke  be- 
kender, skal  han  eller  hun  overgives  til  Guds  lov.  Og  om  nogen  syn- 
der i  løndom,  skal  han  eller  hun  irettesættes  i  løndom,  så  han  eller 
hun  kan  have  lejlighed  til  at  bekende  i  løndom  for  den,  som  han  eller 
hun  har  syndet  imod,  og  for  Gud,  og  Kirken  skal  ikke  tale  slet  om 
ham  eller  hende«.  (L.  &  P.  42:87—92). 

Herren  har  også  instrueret  som  følger: 

»Du  skal  takke  Herren,  din  Gud,  for  alting.  Du  skal  bringe  Herren, 
din  Gud,  et  offer  i  retfærdighed,  nemlig  et  sønderknust  hjerte  og  en 
angergiven  ånd.  Og  for  at  du  kan  holde  dig  fuldstændig  uplettet  af 
verden,  skal  du  gå  til  bedehuset  og  ofre  dine  sakramenter  på  min 
hellige  dag.  Thi  sandelig,  dette  er  en  dag,  der  er  bestemt  for  dig  til 
at  hvile  fra  dit  arbejde  og  tilegne  den  Allerhøjeste  din  andagt.  Dog 
skal  du  altid  afgive  dine  løfter  i  retfærdighed,  hver  dag  og  altid.  Men 
kom  i  hu,  at  på  denne  Herrens  dag  skal  du  ofre  dine  gaver  og  sakra- 
menter til  den  Allerhøjeste  og  bekende  dine  synder  for  dine  brødre 
og  for  Herren.«  (L.  &  P.  59:7—12). 

At  nyde  nadveren  er  en  af  de  helligste  ordinancer,  der  er  givet  til 
Kirken.  Den  er  givet,  for  at  vi  kan  blive  bragt  i  nærmere  forbindelse 
med  Herrens  Ånd  og  således  forny  de  tre  helligste  pagter.  Det  er:  1) 
at  vi  vil  påtage  os  Jesu  Kristi  navn,  2)  at  vi  altid  vil  erindre  ham, 
3)  at  vi  altid  vil  holde  de  befalinger,  som  han  har  givet  os.  Det  er 
forjættet  os,  at  hvis  vi  vil  gøre  dette,  vil  vi  blive  velsignet  med  stadig 
ledsagelse  af  hans  ånd.  Hvis  vi  har  trodset  nogen  af  disse  pagter,  bor 
der  være  oprigtig  omvendelse,  hvorved  vi  kan  modtage  Kirkens  til- 
givelse, før  vi  nyder  nadveren. 

Herren  sagde  til  Profeten  Joseph  Smith  i  august  1830,  da  han  gik 
for  at  købe  vin  til  nadveren:  »Thi  se,  jeg  siger  jer,  at  det  er  lige  rae- 

get,  hvad  I  spiser  og  drikker,  når  I  nyder  nadveren,  dersom  jeres  ene- 
ste ojemed  er  at  gøre  det  til  min  ære  og  ihukomme  for  Faderen  mit 
legeme,  der  blev  nedlagt  for  jer,  og  mit  blod,  der  blev  udgydt  til  jeres 
synders  forladelse.«  (L.  &  P.  27:2). 

Og  i  marts  1841  sagde  Herren:  »I  skal  heller  ikke  udvise  nogen,  der 
tilhorer  Kirken,  fra  jeres  nadvermøder.  Dog  skal  den,  der  har  over- 
trådt, ikke  deltage  deri,  førend  han  har  gjort  forsoning.  Og  atter  si- 
ger jeg  jer:  I  skal  ikke  vise  nogen,  der  alvorligt  soger  efter  Guds 
rige,  ud  fra  jeres  nadvermoder.  Jeg  siger  dette  om  dem,  som  ikke  til- 
hører Kirken.«  (L.  &  P.  46:4 — 5). 

Da  Frelseren  besøgte  nephiterne,  lærte  han  dem  følgende: 

»Og  se,  det  er  den  befaling,  som  jeg  giver  jer,  at  I  ikke  med  viden 
og  vilje  skal  give  nogen  lov  til  uværdigt  at  spise  og  drikke  af  mit  kød 
og  blod,  når  det  bliver  uddelt;  thi  den,  der  spiser  og  drikker  mit  kød 
og  blod  uværdigt,  spiser  og  drikker  til  sin  sjæls  fordømmelse;  der- 
for, dersom  I  ved,  at  et  menneske  er  uværdigt  til  at  spise  og  drikke 
af  mit  kød  og  blod,  skal  I  forbyde  ham  det.  Men  alligevel  skal  I  ikke 
støde  ham  bort  fra  jer,  men  I  skal  belære  ham  og  bede  for  ham  til 
Faderen  i  mit  navn;  og  om  så  sker,  at  han  omvender  sig  og  bliver 
dobt  i  mit  navn,  skal  I  tage  imod  ham  og  meddele  ham  af  mit  kød 
og  blod.  Men  dersom  han  ikke  omvender  sig,  skal  han  ikke  regnes 
blandt  mit  folk,  for  at  han  ikke  skal  fordærve  mit  folk;  thi  se,  jeg 
kender  mine  får,  og  de  er  talt.«  (3  Nephi  18:28 — 31). 

Paulus  måtte  gå  i  rette  med  Kirkens  medlemmer  i  Korint  for  den 
synd,  de  begik  ved  at  nyde  nadveren  uværdigt.  Det  viser  sig,  at  når 
de  samledes,  gjorde  de  nadvergudstjenesten  til  en  fest,  hvor  de  spiste 
og  blev  fulde.  Derfor  sagde  Paulus  til  dem: 

»Har  I  da  ikke  hjem,  hvor  I  kan  spise  og  drikke?  Eller  foragter  I 
Guds  menighed  og  gør  dem  skamfulde,  der  intet  har?  Hvad  skal  jeg 
dog  sige  til  jer?  Skal  jeg  rose  jer?  Nej,  for  dette  roser  jeg  jer  ikke. 
Thi  fra  Herren  har  jeg  modtaget,  hvad  jeg  også  har  overleveret  jer, 
at  Herren  Jesus  i  den  nat,  da  han  blev  forrådt,  tog  brød,  takkede, 
brød  det  og  sagde:  »Dette  er  mit  legeme,  som  gives  for  jer;  gør  dette 
til  ihukommelse  af  mig!«  Ligeså  tog  han  også  kalken  efter  aftens- 
måltidet og  sagde:  »Denne  kalk  er  den  nye  pagt  ved  mit  blod;  gør 
dette,  så  ofte  som  I  drikker  den,  til  ihukommelse  af  mig.«  Thi  så 
ofte,  som  I  spiser  dette  brod  og  drikker  kalken,  forkynder  I  Herrens 
død,  indtil  han  kommer.  Den,  der  spiser  brødet  eller  drikker  Herrens 
kalk  på  uværdig  vis,  pådrager  sig  altså  skyld  over  for  Herrens  legeme 
og  blod.  Enhver  må  prøve  sig  selv  og  så  spise  af  brødet  og  drikke  af 
kalken.  Thi  den,  som  spiser  og  drikker  uden  at  ænse,  at  det  er  Her- 
rens legeme,  spiser  og  drikker  sig  selv  en  dom  til.  Derfor  er  der 
mange  svage  og  syge  iblandt  jer,  og  adskillige  sover  hen.«  (1.  Kor. 
11:22—30). 

Enhver,  som  er  skyldig  i  synd,  skal  oprigtigt  omvende  sig  og  gøre 
afbigt,  før  han  tager  del  i  nadveren. 

Joseph  Fielding  Smith,  Præsident  for  De  Tolv  Apostles  Råd. 

Dansk  redaktør  besøger  Salt  Lake  City 

Siden  krigens  afslutning  har  mange  danske  besøgt  De  forenede 
Stater,  dels  som  privatpersoner  og  dels  som  det  amerikanske  uden- 
rigsministeriums gæster.  Mange  af  disse  turister  har  lagt  vejen  om 
ad  Salt  Lake  City,  fordi  byen  og  dens  historie  interesserer  dem.  Og 
Salt  Lake  City  er  for  en  stor  del  mormonismens  historie.  De  turister, 
der  kommer  til  Utahs  hovedstad,  ønsker  ganske  naturligt  at  få  noget 
at  vide  om  byen  og  om  Kirken  og  dens  historie  og  udvikling. 

I  midten  af  april  måned  aflagde  redaktør  Gunnar  Buchwald  fra 
»Berlingske  Tidende«  et  kort  besøg  i  Salt  Lake  City.  Hr.  Buchwald 
kom  til  Amerika  for  at  studere  fritiden  som  et  socialt  problem,  et 
problem,  der  er  blevet  et  alvorligt  spørgsmål  i  de  fleste  lande.  Før 
sin  afrejse  fra  Danmark  havde  redaktør  Buchwald  været  i  forbindelse 
med  den  danske  missionspræsident,  præsident  Holger  P.  Petersen, 
som  velvilligst  havde  orienteret  ham  om  forholdene  i  Utah  og  Salt 
Lake  City.  Desuden  havde  præsident  Petersen  skrevet  til  Det  første 
præsidentskab  om  at  yde  den  danske  gæst  al  mulig  støtte  og  hjælp 
under  opholdet  i  Salt  Lake  City. 

Det  blev  overdraget  ældste  Gordon  B.  Hinckley,  sekretæren  for  Kir- 
kens missionsvirksomhed,  at  tilrettelægge  besøget  i  enkeltheder.  Æld- 
ste Orson  B.  West  blev  udpeget  til  at  vise  redaktør  Buchwald  byen  og 
dens  seværdigheder.  Det  blev  en  travl  dag  fra  morgen  til  aften,  idet 
hr.  Buchwald  kun  havde  denne  ene  dag  til  sin  rådighed. 

Hr.  Buchwald  var  først  og  fremmest  interesseret  i,  hvorledes  Kir- 
ken løste  fritidsproblemet  for  sine  medlemmer.  For  aktive  medlem- 
mer er  dette  i  og  for  sig  ikke  noget  problem,  da  disse  benytter  en 
meget  væsentlig  del  af  deres  fritid  i  Kirkens  tjeneste,  og  det  gælder 
både  unge  og  ældre. 

Vort  første  besøg  gjaldt  »Welfare  Square«,  hvor  Kirkens  velfærds- 
arbejde  er  koncentreret  for  Salt  Lake  City.  Det  dækker  et  meget  stort 
areal  i  den  sydvestlige  del  af  byen.  Her  findes  kontorer  og  lagerbyg- 
ninger og  en  stor  kornsilo.  Lagrene  er  fyldt  med  alt,  hvad  en  hushold- 
ning kan  trænge  til,  fødevarer,  tøj,  husholdningsartikler  og  skotøj  o.s.v. 
En  venlig  turistfører  førte  os  gennem  det  hele  og  forklarede  på  ud- 
mærket måde  formålet  og  hensigten  med  Kirkens  velfærdsprogram. 

Mens  vi  befandt  os  derude,  var  det  ganske  naturligt,  at  vi  tog  ud 
til  de  »Internationale  Fredshaver«,  hvor  Danmark  også  er  repræsen- 
teret. Her  befandt  vi  os  snart  i  hjemlige  omgivelser  med  kæmpehøjen 
og  »Den  lille  havfrue«,  der  fik  hr.  Buchwald  til  at  tænke  på  Køben- 
havn og  Langelinie.  Edvard  Eriksens  berømte  og  yndige  statue  kom- 
mer udmærket  til  sin  ret  herude  i  de  dejlige  omgivelser  lige  ned  til 
den  såkaldte  Jordans  flod. 

Enhver,  der  kommer  til  Salt  Lake  City,  må  ganske  afgjort  hore  or- 
gelkoncerten, der  afholdes  hver  middag  i  Tabernaklet.  Det  er  ikke  ual- 

284 

»Skandinaviens  Stjerne«  i  hvert  hjem! 


mindeligt,  at  omkring  fem  tusinde  mennesker  overværer  denne,  når 
turistsæsonen  er  på  sit  højeste  i  juli  og  august  måned.  Det  store  kæm- 
perum, det  herlige  orgel,  den  historiske  ramme  om  Tabernaklet  og 
selve  Tempelpladsen  danner  en  udmærket  baggrund  for  en  sådan  kon- 
cert. 

Mens  vi  var  på  Tempelpladsen,  benyttede  vi  også  lejligheden  til  at 
høre  en  af  turistførerne  forklare  Kirkens  opståen,  vækst  og  historie. 
Det  er  en  tjeneste,  som  Kirken  yder  turisterne  på  Tempelpladsen. 
Hver  time  foretages  der  en  sådan  tur  gennem  Tempelpladsen  og  dens 
bygninger:  Tabernaklet,  Assembly  Hall,  Musæet,  Blokhuset  o.  s.  v. 

Om  eftermiddagen  blev  hr.  Buchwald  modtaget  af  præsident  Ste- 
phen L.  Bichards,  som  var  det  eneste  medlem  af  Det  første  præsident- 
skab, der  var  i  byen  den  dag.  Der  blev  stillet  en  række  spørgsmål  om 
Kirken,  dens  organisationer,  dens  mål  og  historie,  spørgsmål,  som 
præsident  Bichards  besvarede  på  det  venligste.  Forøvrigt  kan  det  her 
bemærkes,  at  redaktør  Buchwald  talte  og  forstod  engelsk  udmærket, 
så  der  ikke  eksisterede  nogen  sprogskranke. 

Efter  denne  modtagelse  beså  vi  Genealogisk  Forenings  bygning,  hvor 
mikrofilmapparaterne  vakte  særlig  interesse.  Biskop  L.  Garrett  Myers 
forklarede  formålet  med  vor  slægtsforskning  og  genealogiske  arbejde 
i  det  hele  taget. 

Klokken  var  ved  at  nærme  sig  seks,  så  vi  var  af  den  formening,  at 
et  lille  hvil  på  hotellet  ville  være  af  det  gode  for  vor  gæst. 

Senere  på  aftenen  besøgte  vi  Bonneville  Ward  og  beså  et  typisk 
mødehus  for  de  sidste  dages  hellige.  Til  et  typisk  mødehus  blandt  de 
sidste  dages  hellige  hører  jo  først  og  fremmest  selve  kirkesalen,  hvor 
vore  gudstjenester  afholdes,  men  desuden  rekreationssalen  med  dens 
scene  samt  klasseværelserne.  Den  aften  skulle  der  fremvises  et  skue- 
spil i  Bonneville  Ward,  og  der  var  megen  aktivitet  og  travlhed  som  al- 
tid, når  noget  løber  af  stabelen.  Man  fik  et  ganske  godt  indtryk  af, 
hvorledes  vor  Kirke  løser  ungdommens  fritidsproblemer.  Hr.  Buch- 
wald bemærkede  ganske  rigtigt,  at  modehuset  virker  som  en  slags 
kulturcentrum  for  Kirkens  medlemmer. 

Inden  vor  gæst  skulle  videre  med  toget  til  San  Francisco,  blev  der 
tid  til  en  festlig  sammenkomst  hos  broder  og  søster  West,  hvor  der 
var  samlet  25 — 30  danske.  Her  gik  samtalen  livligt;  der  stilledes  og 
besvaredes  spørgsmål,  der  blev  sunget  et  par  danske  sange.  Minderne 
gik  ganske  naturligt  tilbage  til  Danmark. 

Hr.  Buchwald  bragte  et  pust  med  sig  fra  Danmark,  og  det  takker  vi 
ham  for.  Det  var  et  behageligt  besøg,  som  vi  håber,  han  må  kunne 
gentage  engang  ad  åre.  Orson  B.  West. 


Stor  beskedenhed  findes  altid  sammen  med  en  fremragende  karak- 
ter. Machiavelli. 

285 
»Skandinaviens  Stjerne«  i  hvert  hjem! 


G.U.F.-STÆVNET  i  aalborg 


Stævnet  i  Aalborg  den  29. 
og  30.  juni  og  1.  juli  indledtes 
med  en  udflugt  om  fredagen. 
Vi  startede  i  to  busser  fra 
Budolfi  plads  kl.  10.  Det  blæ- 
ste meget,  men  solen  skinne- 
de, og  vi  fik  en  virkelig  god 
tur.  Vi  kom  forst  forbi  flyve- 
pladsen, videre  gennem  Åby- 
bro og  Pandrup  til  Blokhus. 
Hele  denne  strækning  havde 
vi  kort  ad  landevejen,  og  vi 
fik  et  lille  indblik  i,  hvor 
fladt  Nordjylland  er.  Hvor 
man  end  så,  var  der  store  ode 
strækninger,  hvor  der  hist 
og  her  lå  et  ensomt  hus.  Tu- 
ren fra  Blokhus  til  Løkken 
korte  vi  langs  stranden,  og 
det  var  virkeligt  et  impone- 
rende syn  at  se  havet  skylle 
ind  mod  land.  Kl.  ca.  12  nåe- 
de vi  Lokken,  og  det  første, 
vi  alle  gjorde,  var  at  spise 
den  medbragte  mad.  Derefter 
havde  vi  tre  timer,  inden  vi  skulle  begynde  tilbageturen.  Nogle  for- 
drev tiden   med  at  gå  i  vandet,   andre  spillede   bold,   og  atter  andre 


gik  ud  og  så  på  byen.  På  turen  hjem  var  vi  inde  og  se  Borglum  Klo- 
ster. Det  stammer  helt  fra  det  11.  århundrede,  og  det  var  meget  inter- 
essant at  se.  Herfra  kørte  vi  gennem  Vildmosen  og  nåede  kl.  ca.  16,30 

tilbage  til  Aalborg,  lidt  trætte,  men  enige  om,  at  det  havde  været  en 
dejlig  tur.  Tilstede  71. 

Om  aftenen  var  der  Guld-  og  Gront  Bal.  Salen  var  smukt  pyntet  i 
G.U.F.s  farver,  guld  og  grønt.  Jeg  kan  vist  roligt  sige,  at  de  ca.  200 


mennesker,  som  var  tilstede,  morede  sig  dejligt,  medens  de  dansede 
til  musik  fra  det  fine  missionærorkester,  hvis  medlemmer  har  gjort 
en  stor  indsats,  som  vi  takker  dem  mange  gange  for.  I  en  pause  sang 


en  gruppe  ganske  unge  piger  fra  Hjørring  nogle  sange,  dirigeret  af 
en  lille  pige. 

Lørdag  formiddag  kl.  9,30  var  der  funktionærmode,  og  selvom  der 
ikke  var  så  mange  tilstede,  var  der  en  virkelig  god  ånd  iblandt  os, 
og  det  blev  et  virkelig  lærerigt  møde.  Ældste  Charles  Broberg  lærte 
os  meget,  som  jeg  ved,  vi  alle  vil  få  brug  for.  Tilstede  49.  Kl.  12  var 
der  fællesspisning  i  kirkebygningen  for  alle  stævnets  deltagere.  Vi 
takker  Aalborg  Kvindelige  hjælpeforenings  medlemmer  for  den  dej- 
lige mad,  de  havde  tilberedt  til  os. 

Kl.  13  fortsattes  der  med  funktionærmøde,  hvor  der  var  51  tilstede, 
og  vi  havde  et  dejligt  møde.  Man  lærte   en  masse  gode  ting,  og  de 


287 


»Skandinaviens  Stjerne«  i  hvert  hjem! 


<'CTi  ■ 

#n/*c   «*'  er««« 

'Ir:..... 

1  0 

•>,   ■  i* 

f; :  :,| 

1     <  .    i  H 

ii 

funktionærer,  der  ikke  var  tilstede,  gik  virkelig  glip  af  noget.  Sær- 
ligt må  fremhæves  emnet:  »Hensigten  med  formødet«.  Vi  blev  der- 
igennem klare  over,  hvor  vigtigt  det  er  at  holde  formøde.  Der  er  bare 
desværre  alt  for  mange,  der  glemmer  at  gå  til  formøde;  de  må  jo 
stole  mere  på  sig  selv  end  på  det,  der  er  hensigten  med  formødet, 
nemlig  at  anråbe  Gud  om  hjælp  til  dem,  der  skal  lede  møderne,  for 
vi  kan  nu  engang  ikke  noget  af  os  selv. 

Lørdag  aften  var  der  festaften  med  skuespil  og  anden  underhold- 
ning; det  var  en  virkelig  fin  aften,  især  må  fremhæves  Randers  grens 
skuespil;  det  var  godt  at  se,  hvilken  stor  indsats  de  havde  gjort.  Vi 


ved,  at  alle  de  grene,  som  havde  fået  en  opgave,  gjorde  deres  yderste 
for,  at  det  skulle  blive  godt,  og  vi  takker  dem  mange  gange.  Alle  skue- 
spillene og  sketchene  blev  udført  af  unge  mennesker,  og  det  viste  sig, 
at  missionen  har  mange  skjulte  talenter.  For  de  ca.  215  mennesker, 
der  var  tilstede,  var  det  en  dejlig  oplevelse. 

Mødet  søndag  formiddag  havde  vi  alle  set  hen  til  med  længsel,  det 
nye  valgsprog  skulle  præsenteres.  —  Det  står  i  Romerbrevet  1:16  og 

lyder  således:  »Jeg  skammer  mig  nemlig  ikke  ved  evangeliet,  thi  det 
er  en  Guds  kraft  til  frelse  for  enhver,  som  tror.«  Det  var  et  dejligt 
og  opbyggende  møde,  og  vi  hørte  nogle  meget  fine  taler  og  sange.  Vi 
takker  også  Aalborg  kor  for  deres  smukke  sang.  Tilstede  197. 

Søndag  eftermiddag  kl.  14  var  der  vidnesbyrdmøde.  35  unge  men- 
nesker stod  op  og  bar  deres  vidnesbyrd,  og  man  kunne  virkelig  føle, 
at  Guds  Ånd  var  iblandt  os.  Tilstede  156. 

Stævnets  afsluttende  møde  var  søndag  aften  kl.  19.  Ældste  Howard 
R.  Johnson  talte  til  os  og  uddelte  derefter  belønninger  til  dem,  som 
havde  gjort  sig  fortjent  til  dem.  Det  var  dejligt  at  se  sytten  unge 
mennesker  komme  op  og  få  deres  belønning.   Særlig  må  fremhæves 


søster  Karen  Konnerup  Kristensen  fra  Hjørring,  som  blev  Guld-Glea- 
ner,  og  vi  ønsker  hende  rigtig  hjertelig  til  lykke  med  det,  og  vi  hå- 
ber, at  hun  vil  blive  ved  med  at  gøre  et  sådant  arbejde. 

Samtidig  blev  resultatet  af  de  forskellige  konkurrencer  bekendt- 
gjort. Vindere  blev: 

Bordtennis  Freddy  Meinertz,  Esbjerg,  Rita  Mikkelsen,  Aarhus, 

Alitze  Koitzsch,  Aalborg. 

Tale  Maria  Konnerup  Kristensen,  Aalborg  distrikt. 

Sang  Kvartet:  Bodil  Petersen,  Kirsten  Erikstrup,  Edmund 

Nielsen  og  Bente  Kristiansen,  Odense. 

Til  slut  talte  missionspræsident  Holger  P.  Petersen,  og  det  var 
virkelig  dejligt  at  høre  de  inspirerende  og  belærende  ord,  han  gav  os. 

Tilstede  215. 

Det  var  stævnets  sidste  møde,  og  jeg  er  sikker  på,  at  når  vi  tager 
hjem  til  de  forskellige  grene,  har  vi  noget  med  os,  som  vi  ikke  havde, 
da  vi  kom :  nye  indtryk,  nye  belæringer  og  instruktioner,  og  nyt  mod 
og  lyst  til  en  virkelig  stor  indsats  i  G.ILF.  i  den  kommende  tid. 

En  særlig  tak  vil  vi  rette  til  ældste  Glenn  A.  Smith  og  ældste  Ho- 
ward R.  Johnson  for  det  vidunderlige  arbejde,  de  har  udført  for  at 
fremme  Herrens  værk.  Også  en  tak  til  alle  stævnets  deltagere  for  den 
store  indsats,  de  har  gjort  for  at  gøre  stævnet  så  festligt  som  muligt. 

A.  J. 

Brev  fra  Færøerne 

Thorshavn,  25.  juni  1956. 
Kære  brødre,  søstre,  medmissionærer  og  venner! 

Vi  har  nu  været  her  på  øerne  i  lidt  over  en  måned,  siden  vi  kom 
tilbage  fra  distriktskonferencen  i  København,  og  vi  tænkte,  det  var 
på  tide  at  lade  jer  vide,  hvordan  det  går  her  på  Færøerne,  og  vi  vil 
samtidig  fortælle  lidt  mere  om  øerne,  befolkningen  o.s.v.  og  vise  jer 
nogle  billeder. 

Rejsen  fra  København  til  Thorshavn  var  ikke  særlig  behagelig, 
for  det  var  meget  hårdt  vejr,  og  det  gode  skib  »Tjaldur«  rullede  på 
bølgerne,  så  man  det  ene  øjeblik  kun  kunne  se  himlen  og  det  næste 
øjeblik  kun  havet.  Vi  var  overordentlig  glade,  da  vi  igen  kunne  sætte 
foden  på  land  i  Thorshavn  efter  næsten  tre  dage  på  vandet,  selv  om 
det  tog  os  endnu  et  par  dage  at  få  vore  balance-nerver  i  orden  igen! 

Efter  at  vi  var  kommet  til  Thorshavn,  slog  vi  igen  vort  kvarter 
op  på  samme  sted,  hvor  missionærerne  tidligere  har  boet,  nem- 
lig hos  Ejnar  Mohr,  Yviri  viS  strond  23,  hvor  vi  har  et  udmærket 
værelse  med  næsten  alle  de  samme  bekvemmeligheder  som  hjemme. 
Der  er  blot  een  ting,  som  synes  usædvanlig  for  et  sted  som  dette,  og 
det  er,  at  vi  i  den  senere  tid  har  haft  meget  stor  vandmangel,  så  me- 
get, at  der  er  lukket  for  vandet  om  dagen  for  at  spare  på  det.  Det 
synes  som  om  Thorshavn  er  ved  at  vokse  sig  for  stor  til  at  kunne 
klare  disse  ting,  og  den  vokser  stadig. 

Vi  føler  os  meget  velsignet  i  arbejdet  her  på  øerne.  Vort  skrifte- 
arbejde  har  givet  meget  gode  resultater  ved  at  lade  os  træffe  mange 

udmærkede  mennesker,  som  har  inviteret  os  til  deres  hjem,  hvor  vi 
har  haft  lejlighed  til  at  fortælle  dem  om  evangeliet.  Vi  føler,  at  de 
mange  bønner,  der  er  opsendt  for  os,  er  blevet  hørt.  Og  det  er  vor 
inderlige  bøn,  at  værket  vil  fortsætte  med  at  gå  fremad. 

De,  som  har  været  på  Færøerne,  vil  vide,  at  vi  mener  det  når  vi 
siger,  at  øerne  har  en  egen  skønhed.  Alt  her  synes  at  være  nær  ved 
naturen  og  at  være  afhængig  af  den  for  at  kunne  eksistere,  da  de  kun 
får  meget  lidt  udkomme  af  de  kunstige  ting  fra  den  moderne  verden. 
Måske  er  dette  grunden  til  den  kendsgerning,  at  indbyggerne  er  et 
gudfrygtigt  og  alvorligt-tænkende  folk.  Selve  rammen  om  øernes  sce- 
neri synes  næsten  at  vise  sig  på  menneskene.  Nogle  vil  måske  sige, 
at  øernes  skønhed  er  begrænset  til  klipperne,  der  rejser  sig  stejlt  op 
fra  havet,  men  dette  er  ikke  sandt.  Øernes  skønhed  består  i  hele  na- 
turens indflydelse  på  dem:  Den  stadige  lyd  af  bølgernes  slag  mod 
klipperne,  den  lette  regn,  som  kommer  næsten  hver  dag  for  at  nære 
det  tætte  grønne  græs,  der  gror,  hvor  det  kan  finde  en  plet  jord;  fi- 
skerbådene, der  travlt  jager  fra  ø  til  ø,  det  er  alle  disse  ting,  som  bi- 
drager til  den  fortryllende  skønhed  på  disse  ensomme  øer. 

Tjalduren,  som  er  afbildet  her,  er  Færøernes  nationalfugl.  Den  er 
sort  og  hvid  med  et  strålende  rødt  næb,  ganske  smuk  og  også  meget 
»opvakt«.  Den  er  omtrent  på  størrelse  med  en  lille  måge  og  har  den 


særlige  evne,  at  den  beskytter  de  mindre,  værgeløse  fugle  mod  de 
større  glubske  fugle,  som  kommer  for  at  stjæle  fra  de  mindre  fugles 
reder.  Befolkningens  respekt  for  denne  fugl  viser  sig  ved,  at  tjalduren 
ved  lov  er  beskyttet  mod  at  blive  gjort  fortræd,  og  at  øernes  største 
skib  bærer  dens  navn. 

Det  andet  billede  viser  fisk,  der  tørres  i  solen  ved  byen  FuglafirSi. 
Det  er  torsk,  der  bliver  til  de  såkaldte  klipfisk,  efter  at  benene  er 
fjernet,  og  de  er  blevet  saltet  og  meget  grundigt  tørret.  Når  torsken 

har  været  gennem  denne  proces,  er  den  parat  til  det  sydeuropæiske 
og  det  sydamerikanske  marked,  for  den  er  altfor  dyr  til,  at  færin- 
gerne selv  kan  spise  den.  Disse  små  øer  eksporterer  mange  tusinder 
af  tons  af  disse  klipfisk  årligt,  og  det  er  deres  største  indtægtskilde. 

Det  tredie  billede  viser  de 
stejle  vægge  på  fugleklipper- 
ne ved  Vestmannabjørgunum. 
Folkene  i  bådene  skal  højst 
sandsynligt  op  for  at  fange 
de  fugle,  der  spiller  så  stor 
en  rolle  i  ©befolkningens  er- 
næring. Fuglefangst  er  en 
ganske  særlig  slags  sport. 
Den  er  meget  spændende  og 
meget  farlig.  De  mænd,  der 
skal  fange  fuglene,  bliver 
hejst  ned  over  toppen  af 
klipperne  ved  hjælp  af  reb, 
og  de  bruger  lange  net  til  at 
fange  lomvier,  søpapegøjer 
og  mallemukker,  de  tre  slags 
fugle,  som  mest  bruges  til  at 
spise.  Når  mændene  er  nede 
mellem  klipperne,  tilbringer 
de,  da  det  er  så  vanskeligt 
at  komme  op  og  ned,  indtil 
en  uge  på  klipperne  uden  at 
komme  tilbage;  de  spiser,  de 
sover  o.s.v.  mellem  fuglene. 
Om  natten  binder  de  sig  selv 

fast  til  klipperne,  så  de  ikke  skal  falde  ned,  medens  de  sover.  Den  gen- 
nemsnitlige fangst  af  fugle  om  året  beløber  sig  til  over  200.000. 

Vi  vil  skrive  igen  og  holde  jer  underrettet  om  værkets  fremgang 
og  hvorledes  alting  går.  I  mellemtiden  sender  vi  vore  kærligste  hilse- 
ner, tanker  og  onsker  til  jer  alle. 

Ældsterne  Hal  Rasmussen  og  Charles  Cochrane. 


Indsat: 

Den  6.  juni  blev  ældste  Clarence  Golden  Jen- 
sen kaldet  som  2.  rådgiver  til  missionspræsi- 
dent  Holger  P.  Petersen,  og  blev  den  25.  juni 
beskikket  til  sit  høje  kald  af  apostel  Adam  S. 
Bennion. 

Præsident   Clarence   G.   Jensen   er   født   den 
30.   juni   1934   i  Huntsville,   Utah,   som   søn   af 
Peter  C.  Jensen  og  Nelchene  Jensen.  Han  har 
taget    ekamen    fra    Weber    Highschool    og   har 
frekventeret  Brigham  Young  Universitetet  i  4  terminer. 

Præsident  Jensen  ankom  til  den  danske  mission  som  missionær 
den  29.  januar  1955  og  har  arbejdet  i  tre  måneder  i  Randers  og  otte 
måneder  i  Fredericia.  Siden  den  2.  januar  1956  har  han  arbejdet  i 
København,  siden  1.  maj  som  omrejsende  ældste  sammen  med  ældste 
Juel  D.  Gregersen,  hvilket  arbejde  han  skal  fortsætte  med. 

Vi  beder  Gud  velsigne  præsident  Jensen  i  det  høje  kald,  der  er 
pålagt  ham. 


Indsat: 

I         Den  1.  maj  blev  ældste  Juel  Dean  Gregersen 
kaldet    som    omrejsende    ældste   i    den    danske 
1     mission. 

Ældste  Gregersen  er  født  den  8.  august  1934 
i     i  Basalt,  Bingham  County,  Idaho,  som  søn  af 
Merrill  L.  Gregersen  og  mrs.  Harold  J.  Glover, 
Pocatello,   Idaho.   Han   har  taget   eksamen   fra 
jfim  ^SÉÉr  Pocatello  Highschool  og  har  i  1^  år  lært  mø- 

belpolstring på  Idaho  State  College  handels- 
og  industriskole  og  har  arbejdet  som  møbelpolstrer  i  2  år.  Ældste 
Gregersen  har  virket  som  stavsmissionær  et  år  i  Pocatello,  før  han 
den  22.  oktober  1954  blev  kaldet  som  missionær  til  Danmark,  hvortil 
han  ankom  den  11.  december  1954.  I  Danmark  har  ældste  Gregersen 
arbejdet  som  missionær  i  Silkeborg,  Aarhus  og  Randers. 

Vi  beder  Gud  velsigne  ældste  Gregersen  i  det  høje  kald,  der  er  på- 
lagt ham. 

EN    BERETNING    OM     luren  hl  OcL 


Af  Inger  M.  Fischer. 


(Sluttet) 


Alt  mens  disse  gamle  Rhinsagn  er  dukket  frem  i  hukommelsen,  er 
vi  sejlet  et  godt  stykke  videre  ad  denne  den  mest  romantiske  og  mest 
»vinduftende«  strækning  af  Rhinen.  Vi  forundres  stadig  over  de 
utallige,  gamle  slotte  —  de  må  sandelig  have  levet  godt  og  fedt,  de 
gæve  riddersmænd. 

Alting  får  som  bekendt  en  ende  —  og  det  gør  også  denne  oplevelse, 
som  det  har  været  at  sejle  på  Rhinen.  Vi  må  af  i  Koblenz,  hvor  busse- 
mændene venter  —  jo,  den  lille,  blå  er  der  sandelig  også!  —  og  nu 
er  vi  ved  at  få  lidt  småtravlt,  vi  skulle  også  gerne  hjem  igen,  men  det 
kniber  for  os  at  rive  os  løs  fra  alt  det  skønne.  Der  er  jo  en  del  af  del- 
tagerne, der  ved,  at  »det  sker  kun  eengang«  — ■  så  øjeblikket  skal  hele 
tiden  ligesom  holdes  fast. 

I  rasende  fart  går  det  mod  Bonn,  nu  Vesttysklands  hovedstad.  Ikke 
ret  langt  fra  Ronn  passerer  vi  Rad  Godesberg,  hvor  Hitler  i  sin  tid 
(det  var  i  1938)  mødtes  med  il  duce  Mussolini  og  premierminister 
Chamberlain. 

For  at  gøre  Bonn  til  regeringsby  har  man  måttet  bygge  kolossalt  — 
og  overdådigt.  Ronn  har  idag  Europas  mest  moderne  parlamentsbyg- 
ning; det  Adenauer-ske  palads  virker  dog  skrigende  mod  de  ruiner, 
det  jævne  folk  må  bo  i. 

Naturligvis  præges  byen  af  den  ustandselige  invasion  af  regerings- 
embedsmænd,  pressefolk,  udenlandske  repræsentationer  osv.  Det  er 
f.  eks.  et  håbløst  foretagende  for  »almindelige  mennesker«  at  søge 
hotelværelse. 

Vi  ser  et  mægtigt,  firkantet  »tilflugtsrum«,  bygget  over  jorden,  og 
så  bombesikkert,  at  der  skal  en  masse  ammunition  til  at  rydde  det  af 
vejen,  og  da  man  jo  ikke  kan  benytte  denne  fremgangsmåde  uden  at 
skade  for  meget  af  omgivelserne,  har  man  valgt  at  lade  kolossen  stå. 

Lad  os  lige  i  en  fart  minde  hverandre  om,  at  det  var  i  Ronn,  kom- 
ponisten Ludwig  van  Reethoven  blev  født;  kender  vi  ham  ikke  fra 
andet,  så  har  vi  dog  hørt  navnet  »Måneskinssonaten«,  og  de  fleste  af 
os  har  hørt  sangen:  »Se,  himlen  forkynder  Guds  kærligheds  fylde«, 
som  findes  i  Kirkens  korbøger. 

Videre  til  Koln.  Mon  ikke  besøget  her  var  et  af  turens  højdepunkter 
—  rent  »åndeligt  set«?  Jeg  tror  det!  Sjældent  har  man  en  så  over- 
vældende følelse  af  taknemmelighed  og  undren  i  sig,  som  vi  alle 
havde,  da  vi  gik  rundt  i  den  imponerende  Kolner  Dom.  Det  er  umu- 
ligt at  lade  være  at  referere  lidt  af  indtrykket  —  og  så  lade  læseren 
selv  sammenligne  med  vort  eget;  men  lad  os  alligevel  have  i  erin- 
dring, at  to  af  vore  vigtigste  principper  hedder:  respekt  for  andres 
meninger  —  og  tolerance. 

Der  var  for  det  første  et  vældigt  liv  omkring  kirken,  og  der  var 
souvenirboder  lige  op  ad  den.  Straks  man  kom  til  indgangen,  blev 
man  »slået«  af  mægtige  plakater,  der  meddelte,  at  dette  var  »Das 
Haus  des  Herrn«  —  og  ikke  et  museum  —  efter  hvilken  bekendtgø- 
relse der  fulgte  visse  regler  for  ro  og  orden  i  kirken.  Dette  er  i  sig 
selv  absolut  respektabelt,  vi  kunne  blot  ikke  se,  at  reglerne  blev  fulgt, 
hverken  af  turisterne  eller  af  »folket  selv«.  Man  måtte  ikke  tale  højt 
— ■  det  gjorde  man  heller  ikke  (selvfølgelig!);  man  måtte  ikke  gå  med 
hænderne  i  lommerne  —  ikke  kaste  noget  på  gulvet  —  ikke  gå  med 
hinanden  under  armen.  Der  var  et  »skatkammer«,  som  vi  absolut 
ville  kalde  et  museum,  da  det  rummede  en  masse  gamle  messehagler, 
bibler,  alterkalke  af  guld  m.  m.  m.,  og  hvortil  man  kunne  få  adgang 
formedelst  1  mark.  Der  var  en  bogbod,  hvor  ganske  vist  ingen  ekspe- 
derede, man  tog  selv  og  lagde  beløbet;  der  var  mange  altre  (»Hellige 
Irmgard,  bed  for  os!)  —  man  købte  vokslys  i  boderne  og  knælede  ved 
disse  altre  med  de  brændende  lys;  der  var  forskellige  offerbøsser  »Zu 
der  Dom«  —  »Zum  Priestberuf«  (til  præsterne)  o.  m.  a.  Der  gik  for- 
øvrigt nogle  præster  rundt  i  kirken  som  opsyn,  iført  røde  kapper  og 
sorte,  firkantede  huer  og  med  en  trækasse  på  maven,  hvori  de  sam- 
lede bidrag  til  kirken.  I  højalteret  var  anbragt  et  mægtigt  relikvie- 
skrin —  altid  oplyst  —  indeholdende  nogle  ben  af  de  hellige  tre  kon- 
ger, hvis  navne  er  Felix,  Nabor  og  Gregory  af  Spoleto.  Der  var  offer- 
bøsser til  den  hellige  moder,  som  var  i  den  grad  behængt  med  smyk- 

ker,  ure  osv.,  ægte  og  uægte  mellem  hinanden,  ofre  fra  både  rigt'  ol; 
fattige  —  men  det  syn  skal  ses. 

Hvad  der  slog  mest,  var  vel  denne  mærkelige  »stillen-sig-selv-til- 
skue«.  Der  var  f.  eks.  et  lille  kapel  —  beregnet  »Nur  fur  Gebet«  (Kun 
til  bon)  — ;  døren  stod  imidlertid  vidt  åben,  og  det  siger  sig  selv,  at 
skiltet  på  døren  ikke  bliver  respekteret  af  turister;  dette  er  natur- 
ligvis deres  fejl,  men  hvis  nu  døren  var  lukket,  ville  der  sikkert  ikke 
være  mange,  der  så  nyfigent  ville  bryde  »privatlivets  fred«  —  man 
respekterer  som  regel  en  lukket  dør  med  påtegning.  Som  det  er  nu, 
får  den  menneskelige  nysgerrighed  overtaget,  man  skal  lige  kigge 
ind,  men  man  går  ganske  stille  ud  igen,  med  en  lidt  pinlig  fornem- 
melse af  at  have  gjort  noget,  man  ikke  skulle  have  gjort. 

Til  forsvar  kan  så  anføres,  at  når  folk  åbenlyst  knæler  bedende  ved 
bænkene  ude  i  kirkerummet,  mens  turister  sværmer  omkring  dem, 
og  rengøringskoner  ■ —  raslende  med  koste  og  spande  —  fejer  det  op, 
som  trods  opsatte  regler  er  blevet  kastet  på  gulvet,  så  aftvinger  det 
ikke  megen  respekt  for  et  skilt  med  »Nur  fiir  Gebet«,  selv  om  ens 
egen  kirke  har  lært  en,  at  man  bør  respektere  andres  opfattelser. 
Hvad  mon  Frelseren  mente,  da  Han  sagde:  »Men  du,  når  du  beder, 
gå  ind  i  dit  kammer  og  luk  din  dør ?*) 

Vi  var  en  lille  flok,  der  følte  vort  vidnesbyrd  »svulme«  i  os! 

(En  lille  morsomhed:  På  torvet  udenfor  kirken  besøgte  vi  rullende 
toiletter!) 

Der  var  store,  flotte  forretninger,  men  ikke  megen  tid  til  at  besøge 
dem  i;  str.  Mary  Sorensen  fik  dog  endelig  et  Kuk-ur!  —  Vi  havde 
endnu  152  af  dagens  599  km  tilbage. 

Det  var  desværre  mørkt,  da  vi  kørte  gennem  Rhurdistriktet,  og  vi 
kørte  stærkt,  vi  var  på  Autobahn;  vi  ser  dog  langt  borte  Beyer's  lys- 
reklame for  Aspirin,  vi  passerer  broen  over  Neander-thal,  hvor  i  1856 
fandtes  skelettet  af  et  af  de  fortidsmennesker,  der  leverer  bevis  for, 
at  alle  vi  andre  stammer  fra  aberne  (!).  Vi  får  også  et  glimt  af  fabrik- 
kerne i  dette  kolossale  industriområde;  bjerge  af  cinders  fra  de  store 
ildovne  hegner  vejen  • 

Sidste  overnatningssted  er  Osnabriick  —  Auto-Hotel  Riseh  med 
Kristall  Palast.  Vore  rejseledere  havde  nu  også  gjort  alt  for  os,  hvad 
der  kunne  gøres  på  denne  tur.  Vi  har  oplevet  noget  af  enhver  slags, 
og  dette  hotel  var  et  festligt  punktum.  En  splendid  middag  ventede 
os  her  i  Osnabriick  —  og  hvor  var  det  morsomt  at  se  den  del  af  ho- 
tellet, der  var  indrettet  som  et  »krystal-palads«,  d.  v.  s.  som  dryp- 
stenshuler; der  manglede  hverken  nisser,  sorte  katte,  ugler  eller  hvad 
andet  af  den  genre,  man  kan  nævne.  Virkelig  originalt  —  og  tilpas 
uhyggeligt,  når  man  slukkede  lysene! 


*)  Bortset  fra  dette  er  Domen  et  vidunder  af  arkitektonisk  dygtig- 
hed både  indvendigt  og  udvendigt. 

Allerede  kl.  5:45  måtte  vi  på  benene  igen,  turens  sidste  dag  begynd- 
te; det  var  en  sær  fornemmelse,  at  dette  »eventyr«  var  ved  at  være 
forbi. 

Endnu  en  »fremmed  by«  må  omtales:  Bremen,  som  er  en  fri  by 
med  egne  love;  her  ligger  bilfabrikken  »Goliath«  —  og  uhyggen  træn- 
ger sig  igen  ind  på  os  i  form  af  ruiner,  frit  i  luften  svævende  trap- 
per osv.  Det  er  dog  mest  i  havnekvarteret,  bomberne  er  faldet;  den 
gamle  del  af  byen  omkring  domkirken  er  blevet  skånet.  Byen  er  pæn, 
sporvognene  moderne.  Et  nyt  bykvarter  melder  pr.  plakat,  at  »her 
bygger  205  familier«  gennem  et  boligselskab.  En  anden  plakat  viser 
forskellen  mellem  bygninger  fra  1945  og  1955. 

Igen  ud  på  autostradaen  — -  fuld  fart  på  til  Hamborg,  hvor  der  er 
dækket  til  lunch  på  1.  sals  balkon  i  banegårdsrestauranten,  som  er 
imponerende  stor.  Vi  kan  overse,  hvad  der  foregår  nedenunder  os; 
der  er  f.  eks.  servering  af  varme  retter  fra  varmebord,  så  kan  man 
indtage  middagen  stående,  hvor  man  kan  finde  en  plads.  Det  er  altså 
noget  lignende  vore  automatcaféer,  nemt  og  billigt  for  kontorfolk  f. 
eks.  løvrigt  imponerer  banegårdshallen  ved  at  være  et  helt  forret- 
ningskvarter  for  sig  selv,  her  findes  alt,  lige  fra  slagtervarer  til  teks- 
tiler og  bijouteri.  Af  andre  seværdigheder  så  vi  hotel  »De  fire  årstider«, 
hvor  der  tages  40  mark  for  et  enkelt  værelse  pr.  nat;  to  mægtige 
»shelters«  (tilflugtsrum)  er  nu  indrettet  til  fjernsyn,  og  vi  fik  også 
i  farten  et  glimt  af  kæmpestatuen  af  Bismarck  fra  Tysklands  vel- 
magtsdage i  kejser  Wilhelm-perioden. 

Vi  »slippes  løs«  ved  banegården  og  går  på  indkøb  og  »sightseeing«. 
Igen  spiller  Visdomsordet  heldigvis  ind,  ellers  var  der  en  bestemt 
lille  knejpe,  vi  skulle  have  besøgt,  nemlig  »Kaptajn  Hasas«,  med  de 
to  hvalkæber  foran  døren,  og  hvis  De  vil  spørge,  hvorfor  vi  netop 
skulle  besøge  den  ud  af  de  utallige  andre,  så  er  det  fordi,  den  har  lidt 
— ■  men  også  kun  lidt  — ■  relation  til  mormonismen,  hvis  man  da  ellers 
kan  tro,  hvad  der  fortælles.  Denne  knejpe  ejes  af  en  forhenværende 
kaptajn,  der  foretrak  vinen  fremfor  vandet,  og  den  besøges  fortrins- 
vis af  søfolk,  der  omsætter  deres  eventuelle  »antikviteter«  til  de  våde 
varer.  Derfor  er  knejpen  fyldt  med  alle  mulige  rariteter  lige  fra  ud- 
stoppede albatrosser  til  Kristoffer  Kolumbus'  blindtarm!  (Husk,  vi 
har  vor  frie  vilje  til  at  tro  eller  lade  være!)  — 

Og  så  går  vi  for  sidste  gang  op  i  vore  kære  busser,  nu  er  det  slut; 
vi  skal  hjem  samme  vej,  som  vi  kom  herned;  vi  er  på  gammelkendte 
steder,  så  nu  vil  vi  ikke  se  mere,  nu  lukker  vi  øjnene  og  drømmer  og 
prøver  på  at  samle  alle  indtrykkene  fra  en  enestående  tur.  Der  bliver 
så  stille  i  busserne 

Vore  ledere  må  være  dødsenstrætte,  men  ikke  et  øjeblik  har  vi 
mærket,  at  de  har  slappet  af.  Hvilket  forarbejde  har  de  ikke  haft 
med  planlæggelsen  af  turen  — ■  ingen  ulejlighed  har  været  sparet,  for 
at  vi  kunne  se  så  meget  som  vel  muligt. 

Denne  beskrivelse  har  ikke  kunnet  medtage  blot  halvdelen  af, 
hvad  vi  har  oplevet,  og  vi  har  sikkert  ikke  oplevet  en  tiendedel  af, 

hvad  der  var  at  opleve  på  ruten,  så  det  har  været  et  kæmpearbejde 
at  pille  det  vigtigste  ud;  vi  blev  bestemt  ikke  snydt.  Der  skal  lyde  et 
hjerteligt  og  velment  »tak  for  turen«  fra  hele  gruppen  til  vore  chauf- 
fører og  rejseledere. 

Heller  ikke  må  vi  glemme  at  takke  dem,  som  gav  os  —  som  missio- 
nærer —  lov  til  at  tage  denne  tur.  Det  gælder  i  første  række  Det  Før- 
ste Præsidentskab  og  missionspræsident  Junius  M.  Sorensen. 

På  »et  eller  andet  tidspunkt«  henad  morgenstunden  d.  17.  septem- 
ber var  vi  igen  hjemme  i  de  forskellige  distrikter.  This  was  the  end 
of  a  perfect  day  —  and  the  end  of  a  journey  too  — 

Der  vil  dog  altid  være  mulighed  for  nogle  få  af  os  til  at  tage  denne 
tur  om  igen,  men  turens  højdepunkt,  dens  formål,  kommer  aldrig 
igen.  Kun  een  gang  i  vort  liv  kunne  vi  opleve,  at  det  første  »House  of 
the  Lord«  på  europæisk  grund  blev  indviet  — •  og  af  præsident  David 
O.  McKay;  kun  een  gang  vil  ældste  Leron  Johnsens  skønne  røst  lyde 
i  »Dette  hus  velsign,  o  Gud«  ■ — -  i  dette  tempel. 

Men  der  er  andre  grunde  for  sidste  dages  hellige  til  at  tage  til 
templet.  Intet  afsavn  vil  være  for  stort  for  at  komme  af  sted.  VI  FÅR 
»RENTER«  I  OVERMÅL!  Inger  M.  Fischer. 


lit  a» 


rit^ryi  tit... 

Templet  i  Bern,  Schweiz 


TEMPELREJSE 

Medens  disse  linier  skrives,  den  17.  juli,  er  en  del  danske  søskende 
på  vej  til  Schweiz,  medens  andre  har  travlt  med  forberedelserne  til 
at  rejse  dertil. 

lait  vil  ca.  70  medlemmer  af  den  danske  mission  ankomme  til  Temp- 
let i  Bern  for  at  udføre  arbejde  for  sig  selv  og  andre  i  dagene  19., 
20.  og  21.  juli.  En  gruppe  på  45  under  ledelse  af  søster  Mary  Kaiser 
vil  rejse  med  toget  onsdag  morgen  den  18.  juli,  dels  over  Gedser- 
Grossenbrode  og  dels  over  Padborg  for  at  samles  i  Liineburg  og  føl- 
ges ad  resten  af  vejen  til  Templet.  De  øvrige  tempelrejsende  kører  i 
egen  befordring,  pr.  bil  og  motorcykle. 

For  alle  deltagerne  vil  turen  uden  tvivl  blive  en  stor  oplevelse  og 
velsignelse,  de  vil  kunne  gå  gennem  Templet  fire  gange  i  de  tre  dage, 
der  er  til  rådighed,  og  der  vil  på  denne  måde  kunne  udføres  arbejde 
for  flere  hundrede  personer. 

Vi  opfordrer  allerede  nu  søskende  til  at  udarbejde  deres  genealogi, 
således,  at  arbejdet  kan  være  færdigt  til  at  blive  udført,  når  der  næ- 
ste gang  er  lejlighed  til  at  rejse  til  Templet,  således  at  der  er  danske 
navne  nok,  når  der  kommer  danske  søskende  dertil.  Da  det  tager  ad- 
skillige måneder  at  få  skemaerne  kontrolleret  i  Salt  Lake  City  (hvor- 
til alle  skemaer  skal  sendes)  og  videresendt  til  Templet,  er  der  ingen 
tid  at  spilde,  men  man  bør  gå  i  gang  med  det  straks. 

Genealogisk  forenings  hovedbestyrelse. 

Specielt  for  klasselederne 

Siden  vi  sidst  taltes  ved  på  dette  sted,  har  vi  haft  hesog  i  alle  di- 
strikter af  en  ypperlig  lærer  indenfor  vor  Kirke:  Ældste  Adam  S.  Ben- 
nion. 

Hans  inspirerende  ord  lyder  endnu  i  vore  øren,  og  må  de  bære 
rige  frugter  hos  lærerne  i  form  af  bedre  undervisning,  lyst  til  at  ud- 
danne sig  til  en  god  lærer,  og  som  PUNKT  EET:  Bedre  forberedelse! 
Det  er  slet  ikke  nogen  dårlig  idé  den  med  PUNKT  1,  PUNKT  2,  og  3. 
PUNKT. 

Der  er  også  andre  1-2-3-mænd,  som  benytter  sig  af  denne  opstilling 
for  deres  lektie,  og  en  af  dem  er  Kirkens  præsident,  David  O.  McKay. 
Vi  skal  i  denne  måned  følge  ham  i  et  foredrag,  han  holdt  ved  den 
sidste  søndagsskolekonference  i  Salt  Lake  City: 

Der  er  tre  fundamentale  grundtræk,  der  leder  til  et  godt  resultat  af 
undervisning.  Jeg  nævner: 

1.  PERSONLIGHED 

Der  trænges  tilsyneladende  til  gode  lærere;  dette  skal  mere  forstås 
i  åndelig  forstand,  end  hvad  det  rent  demonstrative  angår.  Mangelen 
på  dem  er  ikke  blot  følelig,  den  er  også  betydningsfuld. 

2.  FORBEREDELSE 

Der  er  blevet  lagt  stærkt  eftertryk  på  dette  punkt,  og  der  er  ikke 
noget,  der  er  mere  nødvendigt.  Alle  demonstrationsmaterialer,  alt, 
hvad  der  kan  gøres  for  at  fange  elevernes  interesse,  hviler  på  lære- 
rens skuldre.  Han  eller  hun  kan  ikke  stå  op  foran  klassen  og  forvente 
at  have  dens  opmærksomhed,  at  kunne  undervise  positivt,  hvis  forbe- 
redelsen er  mangelfuld,  for  ikke  at  tale  om,  at  den  måske  helt  mangler. 

Jeg  husker,  at  jeg  for  nogle  år  siden  hørte  om  en  lærer,  som  skulle 
undervise  i  diakonernes  klasse,  og  han  startede  på  denne  måde: 
»Hvor  mange  af  jer  har  forberedt  lektien?«  —  Ikke  een  hånd  kom  op. 
—  Læreren  sagde:  »Hvor  mange  har  læst  på  lektien?«  —  Stadig  ingen 
hænder.  —  Så  sagde  læreren:  »O.K.,  så  er  I  lige  så  godt  stillet,  som  jeg 
er,  for  jeg  har  nemlig  heller  ikke  læst  på  den.«  —  — 

Det  er  ikke  så  underligt,  at  han  havde  sit  mas  med  at  holde  nogle 
af  drengene  fra  at  klatre  ud  af  vinduerne.  God  forberedelse  fra  lære- 
rens side  er  lige  så  stor  en  betingelse  for  opretholdelsen  af  interessen, 
et  godt  resultat  og  for  ånden  i  klassen,  som  maden  er  for  legemets 
opretholdelse. 

3.  BØN 

Dette  punkt  skulle  det  slet  ikke  være  nødvendigt  at  understrege, 
det  skulle  være  underforstået,  det  bør  være  en  selvfølge. 

De  her  nævnte  tre  grundtræk  er  helt  nødvendige  for  læreren  i  en- 
hver organisation  indenfor  Kirken,  hvis  han  vil  se  et  godt  resultat. 
Evangeliet  er  universelt.  Frelseren  sagde:  »Gå  derfor  ud  og  gør  alle 

folkeslag  til  mine  disciple,  idet  I  lærer  dem  at  holde  alt  det,  som 

jeg  har  befalet  jer «.    (Matt.  28:19—20). 

Evangeliet  er  »gode  nyheder«  på  hvilket  som  helst  sprog,  og  enten 
vi  underviser  i  det  i  Japan,  Tyskland,  Skotland,  Australien  eller  de 
kanariske  øer.  Det  kan  sammenfattes  i  denne  sætning:  »For  der  er 
ikke  noget  andet  navn  givet  mellem  menneskene,  ved  hvilket  de  kan 
blive  frelste.«  (Ap.  G.  4:12).  —  Og  det  endelige  resultat  af  undervis- 
ningen i  det  evangelium,  der  omfatter  alt,  hvad  Han  lærte  os  og  gav 
os,  er  udviklingen  af  elevens  karakter. 

I  det  allerførste  nummer  af  »Juvenile  Instructor«  findes  følgende 
om  karakterens  udvikling: 

»Næsten  ethvert  barn  ved,  at  hvis  farmeren  ønsker  at  avle  hvede, 
så  må  han  så  hvede;  hvis  han  ønsker  at  høste  en  bestemt  slags  frugt, 
må  han  lægge  kerner  af  den  frugt  for  at  få  et  træ,  der  bærer  den.  Hvis 
jorden  bliver  passet  godt,  vil  der  blive  en  god  afgrøde  af  den  slags 
sæd,  han  har  lagt;  een  bestemt  slags  sæd,  kan  kun  give  een  bestemt 
slags  afgrøde. 

Nu  er  der  bare  den  forskel  på  den  sæd,  der  skal  i  jorden,  og  den, 
der  bliver  sået  af  læreren  i  klassen,  at  mens  det  ikke  ser  ud  til,  at 
jorden  fik  magt  til  at  forandre  afgrødens  art  i  forhold  til  sæden,  så 
kan  menneskene  forandre  den  sæd,  der  sås  i  deres  hjerter.  Hvis  der 
er  nogen,  der  sår  en  dårlig  sæd  i  vort  hjerte,  så  har  vi  magt  til  at 
standse  dens  vækst.  Djævelen  sår  dårlig  sæd,  eller  han  prøver  i  det 
mindste  på  det.  Gud  sår  den  gode  sæd.  Hvilken  ønsker  vi  at  dyrke? 
Hvis  vi  lader  den  dårlige  sæd  vokse,  vil  vi  få  en  dårlig  høst;  men 
hvis  vi  passer  og  plejer  den  gode  sæd,  kultiverer  den,  rykker  ukrudtet 
op,  vil  vi  hurtigt  have  en  »høst«,  der  helt  vil  fylde  os  selv,  vor  Herre, 
englene  og  alle  gode  mennesker  med  glæde. 

Hvis  man  føler  sig  fristet  til  at  lyve,  til  at  bande,  stjæle,  skændes, 
til  at  være  vrede  eller  ulydige  må  man  rykke  disse  ukrudtsplanter  op, 
før  deres  rødder  bliver  så  stærke,  så  vi  ikke  helt  kan  få  dem  op.  Ikke 
sandt,  vi  ved,  hvor  svært  det  er  at  få  ukrudtet  op  i  haven,  når  det 
har  fået  lov  at  stå  for  længe,  men  hvis  vi  tager  fat  i  det  lige  når  det 
pipper  op  af  jorden,  er  det  nemt  nok  at  få  roden  med. 

Frugten  vil  altid  blive  af  samme  art,  som  sæden;  lad  derfor  den 
gode  sæd  blive  sået  og  plejet,  at  der  må  høstes  gode  frugter. 

Jeg  omtaler  dette  af  2  grunde: 

1.  Der  er  lærdom  i  de  ord. 

2.  Formålet  med  at  undervise  i  Jesu  Kristi  evangelium  er  at  udvikle 
en  god  karakter  i  eleverne. 

Jeg  læste  engang  et  vers,  der  lød  således  (frit  oversat) :  Livet  er  en 
have.  Vi  kan  så  lykkens  eller  smertens  sæd  i  den.  Der  vil  vokse  en- 
ten duftende  blomster  eller  stikkende  tidsler.  NØJAGTIG,  HVAD  VI 
DYRKER  I  HAVEN,  VIL  VI  HØSTE. 

Kirken  er  en  sådan  have,  fyldt  med  dyrebare  sjæle,  som  Gud  har 
sendt  ned  til  jorden.  LÆRERNE  ER  GARTNERNE. 

Hovedbestyrelserne. 

Fra  missionsmarken 


Odense:  Onsdag  den  6.  juni  afholdt  Odense  G.U.F.  rekreationsaf- 
ten.  Efter  at  der  var  åbnet  med  sang  og  bøn  blev  tiden  overgivet  til 
Mia  Maids,  der  havde  aftenen,  ved  deres  lærerinde,  søster  Bodil  Peder- 
sen, der  havde  lagt  et  fint  program.  Der  var  forskellig  underholdning 
af  Mia  Maids  pigerne:  Kirsten  Klokker  Hansen  og  Kirsten  Erikstrup 
sang  duet;  derefter  var  der  oplæsning  ved  Lise  Lotte  Andersen  og 
sangsolo  ved  Kirsten  Erikstrup.  Så  fulgte  en  debat  om,  hvorvidt  man 
skulle  udnytte  de  talenter,  man  har,  eller  man  skal  søge  efter  nye. 
»Herrerne  vandt  selvfølgeligt«,  og  som  præmie  måtte  holdet  synge  en 
duet,  det  var  broder  Poul  Pedersen  og  broder  Edmund  Nielsen.  Lise 
Lotte   fortsatte  med  at  læse   nogle   »strøtanker«,   der  var  meget  mor- 


somme, og  to  søstre  sang  en  duet.  Fem  Mia  Maids  piger  blev  derefter 
kaldt  op  for  at  fortælle,  hvorfor  de  kommer  i  Mia  Maids  klassen;  de 
var  alle  glade  og  godt  tilfredse  med  klassen.  Tiden  blev  derefter  over- 
givet til  søster  Rigmor  Olesen,  der  arrangerede  nogle  morsomme  lege, 
hvor  vi  alle  morede  os  godt.  Kl.  21,10  blev  der  spillet  op  til  dans  af 
broder  Ejnar  Kjølby,  indtil  vi  sluttede  kl.  22  med  sang  og  bøn.  Til- 
stede 54. 

Det  var  en  dejlig  aften.  V.  J. 


Odense:  Odense  gren  havde  den  store  glæde,  at  broder  og  søster 
Damsted  inviterede  os  ud  til  sig  i  Skibhusene  for  at  holde  Set.  Hans- 
fest. Der  startedes  kl.  19  fra  kirken,  dels  pr.  cykle  og  dels  med  bus 
til  endestationen,  hvor  velvillige  brødre  afhentede  passagererne  i  bil. 
Det  var  en  meget  vellykket  fest  med  lege,  fakkeltog  og  stort  bål.  Der 
blev  stegt  pølser  på  spid,  og  derefter  blev  der  danset  i  loen  til  radioens 

Set.  Hans-bal.  Festen  sluttede  med  sang  og  bøn.  Vi  siger  broder  og 
søster  Damsted  mange  tak  for  den  store  gæstfrihed,  der  blev  vist  os. 

V.  J. 

København:  Kvindelig  hjælpeforening  i  København  afholdt  sin  år- 
lige skovtur  for  grenens  ældre  søskende  torsdag  den  14.  juni.  Der 
startedes  med  lækkert  smørrebrød  i  kirken  kl.  11,  og  efter  at  maden 
var  spist,  kørte  vi  med  busser  en  dejlig  tur  ad  mange  skønne  veje 
omkring  i  Nordsjælland,  og  det  endelige  mål  var  Jægerhytten  ved  Sjæls 
Sø,  hvor  vi  fik  chokolade  med  lagkage  og  wienerbrød. 

Det  var  en  vellykket  tur,  og  alle  45  var  glade  og  tilfredse.  Til  slut 
samledes  vi  i  Kirken  og  sluttede  med  bøn  ved  missionspræsident  Hol- 
ger P.  Petersen.  /.  L. 

Esbjerg  2.  pinsedag  havde  M-iMænd  og  Gleanerpiger  i  Esbjerg  en 
udflugt  til  Danmarks  dejligste  ø,  Fanø.  Vi  startede  fra  kirken  kl.  9,45 
i  skarpt  trav,  for  vi  skulle  nå  færgen,  der  sejlede  kl.  10,00,  og  vi 
nåede  det!  Sejlturen  var  dejlig,  og  traveturen  ud  til  Vesterhavsbadet 


gav  os  appetit  til  vore  medbragte  madpakker,  som  vi  straks  gav  os  i 
lag  med.  Derefter  hvilede  vi  os  i  en  halv  time,  men  så  var  vi  også 
parat  til  at  tage  fat  på  baseball,  to  mand  høj  og  meget  andet  sjov. 

Det  var  en  dejlig  tur,  vejret  var  det  bedste,  man  kunne  ønske  sig, 
og  det  var  16  trætte,  men  glade  unge  mennesker,  der  vendte  hjem. 

G.  L. 

Horsens:  Lørdag  den  16.  juni  hold  Kvindelig  hjælpeforening  i  Hor- 
sens sin  årlige  sommerfest.  Der  indledtes  med  sang  og  bøn,  og  der 
blev  derefter  udført  et  muntert  program  af  de  lokale  kræfter,  afveks- 
lende med  sang,  musik  og  forskellige  sketches.  Der  blev  læst  et  par 
historier,  og  søster  Karin  Petersen  og  søster  Jytte  Andersen  opførte 
en  lille  revy,  som  vakte  megen  munterhed.  Til  sidst  sang  forsamlin- 
gen »Kærlighed  er  lysets  kilde«,  hvorefter  der  blev  sluttet  med  bøn 
ved  søster  Ingrid  Petersen.  Efter  underholdningen  blev  der  solgt  for- 
skellige desserter,  kager  og  saftevand,  medens  vi  endnu  i  nogen  tid 
nød  hinandens  selskab. 

Der  var  23  tilstede,  og  vi  skiltes  med  en  tak  for  en  dejlig  aften. 

/.  P. 


Aarhus:  Kirkens  ulve  og  spejdere  har  igen  i  år  deltaget  i  Aarhus 
divisionens  forårsturneringer  med  stort  udbytte  og  gode  resultater. 

Spejderne  turnering  løb  af  stabelen  på  »Ratlousdal«  ved  Odder  i 
dagene  den  27.,  28.  og  29.  april.  Det  var  et  meget  stort  arrangement 
med  hike,  skatejagt  og  tikamp;  der  deltog  ialt  80  patruljer  fra  22 
troppe;  vi  havde  2  patruljer  med  og  blev  placeret  som  nr.  16  af  22. 

Den  13.  maj  var  det  ulvenes  tur.  Vi  startede  kl.  8  om  morgenen 
med  særtog  til  Frisenborgskovene,  hvor  løbet  var  lavet  som  en  ver- 
denskongres med  repræsentanter  fra  22  forskellige  lande.  »Kongres- 
deltagerne« var  meget  nysgerrige,  og  ulvene  kom  ud  for  mange  van- 
skelige opgaver  og  spørgsmål.  Der  deltog  103  bander  fra  26  flokke 
(knap  600  ulveunger).  Vi  havde  3  bander  med,  og  de  klarede  opga- 
verne så  fint,  at  de  blev  nr.  13  af  de  26,  og  endvidere  erobrede  vores 
grøn  bande  en  poststrimmel  til  bandestanderen  som  bedste  bande  på 
en  post  (det  er  vanskeligt  at  blive  den  bedste  af  103) ;  ikke  så  mær- 
keligt, at  det  var  en  lykkelig  og  træt  ulveflok,  der  drog  hjem  til  aften. 

Grundlovsdag  d.  5.  juni  afholdt  vi  en  vellykket  forældretur  til  »Lis- 
bjerghytten«, 9  km  nord  for  Aarhus.  Der  var  mødt  mange  ulve  og 
spejdere  med  deres  forældre,  og  efter  at  flaget  var  gået  til  tops  kl. 
15,  serveredes  der  kakao  til  medbragt  brød.  Lidt  senere  opdeltes  man 
i  6  patruljer  med  lige  mange  ulve,  spejdere  og  forældre  i  hver,  og  så 
skulle  vi  på  løb  med  mange  mærkelige  opgaver,  som  klaredes  fint  og 
med  højt  humør.  Efter  at  have  fortæret  de  medbragte  »klemmer« 
samledes  vi  på  bålpladsen  om  et  vellykket  lejrbål  med  sang  og  under- 
holdning fra  eftermiddagens  patruljer.  Ind  imellem  var  der  præmie- 
uddeling for  dagens  mange  fine  præstationer.  Kl.  20,30  var  der  af- 
slutning ved  flaget,  og  man  var  alle  enige  om,  at  17's  forældretur  skulle 
gentages  hvert  år. 

Vi  tæller  nu:  i  flokken  25  ulve  +  3  førere  og  i  troppen  8  spejdere 
+  3  førere,  ialt  39,  et  resultat  som  vi  er  vor  himmelske  Fader  meget 
taknemlige  for.  Anna  og  Elo. 

Kolding:  Set.  Hansaften  den  23.  juni  havde  Kolding  gren  udflugt 
til  broder  og  søster  Dues  hjem  i  Agtrup.  Vi  modtes  alle  i  kirken  på 
Østerbrogade  32  kl.  18,45,  og  efter  en  åbningsbon  kørte  vi,  dels  i  en 
lille  rutebil  og  dels  på  cykle,  til  Agtrup. 

Hos  broder  og  søster  Due  legede  vi  forskellige  lege  ude  i  haven, 
og  senere  samledes  vi  i  stuerne  og  sang  danske  og  amerikanske  sange. 
Til  slut  blev  der  serveret  forfriskninger  for  de  21,  der  var  tilstetde. 

Kl.  22  kom  bilen  og  hentede  os,  og  så  gik  turen  hjemad  langs  fjor- 
den; det  var  en  meget  smuk  tur,  idet  vi,  hvor  vi  end  så  hen,  fik  øje 
på  flammende  Set.  Hansbål.  Uden  for  kirken  skiltes  vi  og  gik  hver  til 
sit,  og  vi  var  enige  om,  at  det  havde  været  en  dejlig  aften  med  et 
pragtfuldt  vejr.  Vi  er  meget  taknemmelige  for,  at  familien  Due  så 
gæstfrit  åbnede  deres  hjem  for  os.  J.  J. 


Kolding: 


Kolding  gren  har  haft 
den  store  glæde  at  få  egen 
kirkebygning,  hvor  vi  nu 
Kan  afholde  vore  møder. 
Vi  er  alle  meget  taknem- 
melige derfor,  da  vi  før 
kun  havde  lejede  lokaler, 
som  ikke  altid  var  så  go- 
de, som  de  kunne  være. 
Foruden  de  dejlige  loka- 
ler har  vi  have  med  man- 
ge frugttræer  og  buske 
samt  græsplæne. 

Det  er  altid  en  glæde 
for  såvel  undersøgere  som 
medlemmerne  at  komme 
til  møderne  i  de  nye  og 
friske  lokaler,  hvor  vi  i 
rigt  mål  kan  føle  Guds 
Ånd  tilstede,  og  vi  bliver 
ikke  mere  forstyrret  un- 
der vore  møder  af  gen- 
nemtrængende tobaksrøg 
eller  høje  stemmer  fra  til- 
stødende lokaler,  hvor 
der  afholdes  foreningsmoder,  harmonikaundervisning  m.  m.  Det  er  i 
sandhed  en  fremgang  for  vor  gren.  Her  har  i  lang  tid  været  stilstand, 
men  nu  er  det,  som  alt  atter  blomstrer  op;  efter  at  vi  har  fået  eget 
hus,  har  vi  fået  både  nye  medlemmer  og  nye  undersøgere. 

Det  er  et  stort  privilegium,  vi  har,  at  tilhøre  Guds  eneste  sande  Kir- 
ke her  på  jorden,  og  må  mange  flere  gennem  missionærernes  store 
arbejde  finde  vejen  frem  til  sandheden.  G.  H. 

Personlige  nyheder  fra  nær  og  fjern. 

Fødselsdage: 

København:  Den  11.  august  fylder  søster  Irma  Petersen,  Alling- 
vej 96,  Hvidovre,  60  år.  Hjertelig  til  lykke! 

Den  14.  august  fylder  søster  Karen  Gøthgen,  Glænøgade  24,  65  år. 
Hjertelig  til  lykke! 

Den  28.  august  fylder  søster  Marie  Kruik  Christensen  60  år.  Hjerte- 
lig til  lykke! 

Odense  Den  20.  august  fylder  søster  Mariane  Sofie  Damsted  65  år. 
Hjertelig  til  lykke! 

Aarhus:  Den  27.  august  fylder  broder  William  Andersen  60  år. 
Hjertelig  til  lykke! 

Den  1.  september  fylder  broder  Lauritz  Bay  65  år.  Hjertelig  til 
lykke! 

Bryllup  i  U.S.A.:  Søster  Else  Corelli,  tidligere  København,  nu  Salt 
Lake  City,  viedes  den  1.  juni  til  Douglas  R.  Voorhees.  Stjernen  ønsker 
hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Betty 
Jean  Sorensen,  viedes  den  20.  juli  i  Logan  Templet  til  tidligere  mis- 
sionær i  den  danske  mission,  Richard  N.  Petersen.  Stjernen  ønsker 
hjertelig  til  lykke! 

Hilsen  fra  U.S.A.:  Broder  og  søster  Enoch  Andersen,  tidligere  Kø- 
benhavn, sender  fra  deres  hjem  i  Provo,  Utah,  de  hjerteligste  hilsener 
til  alle  Stjernens  læsere. 

Nyt  fra  U.S.A.:  Broder  Paul  J.  Petersen,  tidligere  Esbjerg,  nu  Provo, 
Utah,  er  blevet  indsat  som  1.  rådgiver  i  biskoprådet  i  B.Y.  Campus  4. 
Ward,  B.Y.U.  Stake  (Provo).  Broder  Petersen  blev  den  21.  december 
1955  i  Idaho  Falls  Templet  viet  til  Sylvia  Le  Whittle  fra  Kimberley, 
Idaho.  Vi  ønsker  hjertelig  til  lykke  både  med  brylluppet  og  med  det 
ærefulde  kald  i  biskoprådet! 


DÅB 


RANDERS:  Gudrun     Sonja     Elida     Nielsen, 

2.  juni:  døbt  af  ældste  Norman  E.  Peter- 
Christina    Laurine     Christensen  sen,     håndspålæggelse     af     ældste 

Hansen,    døbt    af    ældste     Enoch  Brenton  A.  Pack. 

Henriksen,      håndspålæggelse      af  Willy  Hjalmar  Nielsen,  døbt  af 

samme.  ældste    Brenton    A.    Pack,    hånds- 
pålæggelse  af  ældste  Norman  E. 

AARHUS  Petersen. 

15.  juni: 

Hjalmar   Nielsen,   døbt   af   æld-  3  0.  juni: 

ste    Brenton    A.    Pack,    håndspå-  Arla    Pedersen    Simonsen,    døbt 

læggelse  af  samme.  af      ældste      A.      Devon     Jensen, 

håndspålæggelse    af    ældste    Wil- 
liam D.  Loveless. 

SLAGELSE: 

9.  juni: 
Kamilla     Rosalie     Vibeke     Ras- 
mussen, døbt  af  ældste  Tagg  Hun- 
drup,    håndspålæggelse    af   ældste 
George  Mickeisen. 

KØBENHAVN: 

10.  juni: 
Anna  Edith  Gotfredsen,  døbt  af 

ældste    James    Madsen,    håndspå- 
læggelse af  samme. 

2  4.   juni: 

Johannes  Rudolf  Lund,  døbt  af 
ældste  Lynn  M.  Hansen,  hånds- 
pålæggelse af  ældste  James  Mad- 
sen. 

Ester  Sonja  Lund,  døbt  af  æld- 
ste Grant  M.  Radmail,  håndspå- 
læggelse af  broder  Torkil  Dressø. 

AMAGER: 

17.  juni: 

Hrefna  Schluntz,  døbt  af  æld- 
ste Allen  Kidd,  håndspålæggelse 
af  broder  Otto  Mortensen. 

Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Amager:  1.  juli:  John  Lieberkind  Pedersen  og  Anne  Lise  Jørgensen 
Lieberkinds  tre  børn,  Preben  Lieberkind  Pedersen,  Susanne  Mar- 
grethe Jeannette  Lieberkind  Pedersen  og  Annette  Margrethe  Lieber- 
kind Pedersen,  velsignet  af  henholdsvis  broder  Harry  Petersen,  broder 
Martin  Thomsen  og  broder  Otto  Mortensen. 

Odense:  3.  juni:  Benno  Robert  Jørgensen  og  Anna  Margrethe  Han- 
sen Jørgensens  søn,  Tom  Benno  Jørgensen,  velsignet  af  sin  fader. 

Svend  Erik  Gade  Kristensen  og  Gurli  Elise  Gjennerskov  Jensen 
Kristensens  datter,  Anette  Gade  Kristensen,  velsignet  af  broder  Ha- 
rald Gjennerskov  Jensen. 

1.  januar:  Svend  Børge  Jensen  og  Elly  Møller  Knudsen  Jensens  tre 
børn,  Ib  Jørgen  Jensen,  Tom  Benny  Jensen  og  Lis  Susanne  Jensen, 
velsignet  af  henholdsvis  broder  Kai  Lykkegaard  Nielsen,  broder  Ben- 
no Jørgensen  og  ældste  Marlin  Anderson. 


AALBORG: 

3.  juni: 

Tove  Johanne  Schultz,  døbt  af 
ældste  David  Hansen,  håndspå- 
læggelse af  ældste  Boyd  D.  Friel. 


ESBJERG: 

2  1.  juni: 

Ane  Marie  Magdalene  Madsen 
Jørgensen,  døbt  af  ældste  Paul 
Tegan,  håndspålæggelse  af  ældste 
Don  Barg. 


FREDERICIA: 

2  1.  juni: 

Joseph   Martin    Ivar   Henriksen, 

døbt  af  ældste  Tormod  Andersen, 
håndspålæggelse    af   samme. 

Edith  Karla  Hansen  Henriksen, 
døbt  af  ældste  Tormod  Andersen, 
håndspålæggelse  af  samme. 

Donna  Karen  Margrethe  Sido- 
nia  Steenfat  Larsen,  døbt  af  æld- 
ste George  Eldon  Jensen,  hånds- 
pålæggelse af  samme. 

Ordinationer: 

Aarhus:  17.  juni:  Poul  Erik  Sørensen  ordineret  lil  kerer  af  broder 
Laurits  Larsen. 
Amager:    3.  juni:   Peter  Ludvig  Rasmussen   ordineret  til  ældste  af 
broder  Villy  Sørensen. 

Otto  Volund  Mortensen  ordineret  til  ældste  af  missionspræsident 
Holger  P.  Petersen. 

10.  juni:  Leo  Verner  Hansen  ordineret  til  præst  af  broder  Harry  Pe- 
tersen. 

Aage  Francke  Pedersen  ordineret  til  diakon  af  broder  Harry  Peter- 
sen. 

Odense:  10.  januar:  Christian  Rudolf  Stanley  Nielsen  ordineret  til 
diakon  af  ældste  Hans  Stanley  Hansen. 

Dødsfald: 

Esbjerg:  Den  20.  maj  døde  søster  Anna  Dorthea  Hansen  Papperitz, 
67  år  gammel.  Æret  være  søster  Papperitz's  minde! 

Aarhus:  Den  17.  juni  døde  søster  Ester  Pihlemann  Mogensen,  43 
år  gammel.  Æret  været  søster  Mogensens  minde! 

København:  I  juni  1956  døde  søster  Anna  Kirstine  Pouline  Kretz- 
schmer,  82  år  gammel.  Æret  været  søster  Kretzschmers  minde! 

Emigrationer: 

Randers:  Den  16.  juni  er  Jørgen  Maegaard  med  hustru  og  tre  børn 
emigreret  til  Lethbridge,  Alberta,  Canada. 

Aarhus:  Den  27.  juni  er  Lauritz  Møller  Byrgesen  med  hustru  og 
5  børn  emigreret  til  Cardston,  Alberta,  Canada. 

København:  Den  13.  maj  er  Harald  Willy  Emil  Christensen  med 
hustru  og  2  børn  emigreret  til  Upland  Ontario,  California. 

I  marts  1956  er  Elly  Møller  Knudsen  Jensen,  Ib  Jørgen  Jensen,  Tom 
Benny  Jensen  og  Lis  Susanne  Jensen  emigreret  til  Salt  Lake  City, 
Utah. 

Slagelse:  Den  6.  juni  er  Victor  Hansen  med  hustru  og  to  børn  emi- 
greret til  Salt  Lake  City,  Utah. 

Odense:  Den  13.  maj  er  Arne  Johansen,  Vivi  Engell  Johansen  og 
Jytte  Engell  Johansen  emigreret  til  Provo,  Utah. 

Aalborg:  Den  5.  juni  er  Hanna  Schultz  emigreret  til  Redwood  Ci- 
ty, California. 

Missionærforflyttelser: 

16.  juni:  Clark  T.  Thorstenson  fra  Amager  til  København. 

William  Loveless  fra  Esbjerg  til  Aarhus. 

Gene  K.  Christiansen  fra  Odense  til  Hjørring. 
18.  juni:  Ingrid  Dam  fra  Aalborg  til  Esbjerg. 

Hanne  Jensen  fra  Esbjerg  til  Aalborg. 

25.  juni:  James  Madsen  fra  København  til  Bornholm. 
30.  juni:  Cai  J.  Andreasen  fra  Varde  til  Esbjerg. 
Karl  P.  Woolsey  fra  Varde  til  Esbjerg. 

1.  juli:     Norris  K.  Arnold  fra  Amager  til  Viborg. 

H.  Stanley  Hansen  fra  Viborg  til  København. 
Phillip  Dale  Anderson  fra  Odense  til  København. 

2.  juli:     Gene  K.  Christiansen  fra  Hjørring  til  Odense. 
10.  juli:     Philipp  D.  Anderson  fra  København  til  Aalborg. 
14.  juli:     Vauhgn  Rasmussen  fra  Herning  til  Aarhus. 


Missionærankomster: 

Med  »Kungsholm«  fra  New  York  er  følgende  missionærer  den  27. 
juni  ankommet  til  den  danske  mission: 

Gary  Enoch  Andersen  fra  Salt  Lake  City,  Utah,  beskikket  til  at  ar- 
bejde i  Amager  gren. 

Reed  Thomas  fra  Provo,  Utah,  beskikket  til  at  arbejde  i  Hjorring. 

Med  »Stavangerfjord«  fra  New  York  er  følgende  missionærer  den 
1.  juli  ankommet  til  den  danske  mission: 

Paul  Patterson  Christensen  fra  Provo,  Utah,  beskikket  til  at  ar- 
bejde i  Odense. 

Robert  Neil  Swenson  fra  Iona,  Idaho,  beskikket  til  at  arbejde  i 
Odense. 

Med  »Stockholm«  fra  New  York  er  følgende  missionærer  den  9.  juli 
ankommet  til  den  danske  mission: 

Eldon  Vern  Guymon  fra  Provo,  Utah,  beskikket  til  at  arbejde  i 
Aabenraa. 

Even  Madsen  fra  San  Fernando,  California,  beskikket  til  at  arbejde 
i  Herning. 

Ronald  Frank  Wilson  fra  Tooele,  Utah,  beskikket  til  at  arbejde  i 
Aabenraa. 

Russel  Lowe  Durfey  fra  Teasdale,  Utah,  beskikket  til  at  arbejde  i 
Odense. 

Larry  Roland  Stueki  fra  Salt  Lake  City,  Utah,  beskikket  til  at  ar- 
bejde i  Aalborg. 

Larry  Orson  Christensen  fra  Clearfield,  Utah,  beskikket  til  at  ar- 
bejde i  Aalborg. 

Leon  Jacob  Henrichsen  fra  Salt  Lake  City,  Utah,  beskikket  til  at  ar- 
bejde i  Odense. 

Edmond  Earl  Tucker  fra  Salt  Lake  City,  Utah,  beskikket  til  at  ar- 
bejde i  Aalborg. 

Vi  byder  de  nye  missionærer  hjertelig  velkommen  til  den  danske 
mission. 

Gary   E.   Andersen. 


Hee  (i  Thomas. 


Paul    P.    Christensen. 


Robert  N.  Swenson.  Eldon   V.   Guyrnon. 


Even   Madsen. 


Ronald  F.   Wilson.  Russell  L.  Durfey. 


Larry  R.  Stucki. 


Jt 


Larry   O.   Christensen.       Leon  ./.  Henrichsen.  Edmond  E.  Tucker. 

Missionærafløsninger: 

Følgende  missionærer  er  den  17.  juni  blevet  hæderlig  afløst  fra 
deres  arbejde  i  den  danske  mission: 

Gilbert  T.  Olsen  fra  Logan,  Utah,  efter  sidst  at  have  arbejdet  på 
Bornholm. 

Galen  D.  Tirrell  fra  Terreton,  Idaho,  efter  sidst  at  have  arbejdet 
i  Aarhus. 

Ronald  R.  Jensen  fra  Salt  Lake  City,  Utah,  efter  sidst  at  have  ar- 
bejdet i  Aalborg. 

David  A.  Hansen  fra  Ephraim,  Utah,  efter  sidst  at  have  arbejdet 
i  Aalborg. 

James  P.  Tegan  fra  Burley,  Idaho,  efter  sidst  at  have  arbejdet  i  Es- 
bjerg. 

Howard  D.  Christensen  fra  Burley,  Idaho,  efter  sidst  at  have  arbej- 
det i  København. 

Marlin  R.  Andersen  fra  Barnwell,  Alberta,  Canada,  efter  sidst  at 
have  arbejdet  i  Odense. 

Robert  A.  Bryson  fra  Vernal,  Utah,  efter  sidst  at  have  arbejdet  i 
København. 

Glenn  A.  Smith  fra  Brigham  City,  Utah,  efter  sidst  at  have  arbejdet 
i  København. 

Allen  I.  Kidd  fra  Salt  Lake  City,  Utah,  efter  sidst  at  have  arbejdet 
i  Amager  gren. 

A.  Gary  Anderson  fra  Ephraim,  Utah,  efter  sidst  at  have  arbejdet  i 
Hjørring. 

Gale  R.  Jensen  fra  El  Cerrito,  California,  efter  sidst  at  have  arbej- 
det i  København. 

Den  16.  juli  er  Brenton  A.  Pack  fra  Salt  Lake  City,  Utah,  blevet 
hæderlig  afløst  fra  sin  mission  efter  sidst  at  have  arbejdet  i  Aarhus. 


Gilbert   T.   Olsen.  Galen   D.   Tirrell.  Ronald   R.   Jensen. 

David  A.  Hansen.  James   P.    Tegan. 


Howard  D.  Christensen.      Marlin    E.    Andersen.  Robert   A.   Bryson. 


Glenn   A.   Smith.  Allen   I.   Kidd.  A.   Gary  Anderson. 


Gale  JR.  Jensen.  Brenton  A.  Pack. 


312 


»Skandinaviens  Stjerne«  i  hvert  hjem! 


